SPORTS LADY®: marraskuu 2011\nOi että, olen ihan fiiliksissä mun kuntoprojektista. Tällä viikolla pääsin vihdoin aloittamaan dieetin ja tuntuu tosi hyvältä. Treeni kulkee hyvin ja eväät kulkevat laukussa. Ruokailu on ennalta suunniteltua ja sujuu hyvin. Vaivannäköähän dieetti aina vähän vaatii, ennakointia. Mutta on ehdottomasti sen arvoista. Katselin elämänpyöräharjoitustani, joka Lauran kanssa minulle tehtiin taannoin. Se todella avasi silmäni ja elämänlaatuni on kohentunut sen jälkeen niin paljon. Voin tosi hyvin nyt ja tuntuu että ympyrästä tulee päivä päivältä tasapainoisempi. Olen myös ihan fiiliksissä kaikista ihanista ihmisistä ympärilläni. Ihana, rakas, ystävä on kylässä ja nyt me juorutaan ja tehdään seuraavaksi jalkahoidot ja katsotaan telkkarista hömppää! Sellaista ajattelin teille tänään kirjoitella. Hyvän mielen video tähän lopuksi vielä!\nToiminnot: Kuntoprojekti jatkuu. Neljäs viikko ja dieetti\nMy tuesday lunch: salaattia, broileria, guacamolea, hamppuöljyä\nNeljäs viikko... Mitä olen saanut tähän mennessä aikaan? Olen aloittanut taas joogatunnit. Olen käynyt pari kertaa osteopaatilla ja seuraava aika on taas varattuna. Olen kiinnittänyt huomiota levon määrään ja yrittänyt saada unta enemmän. Olen venytellyt ennen salitreeniä ja sen jälkeen.\nOlen kiinnittänyt huomiota myös "koneella roikkumiseeni" iltaisin. Maanantaina olin vasta ennen yhdeksää kotona. Sormet syhysivät päästä kirjoittamaan juttua illasta, mutta en alkanut. Siinä olisi ilta taas vierähtänyt puoleen yöhön. Sen sijaan tein iltapalan ja treenikassia purkaessa/pakatessa ja kotia järkätessä katselin Täydelliset Naiset. Okei, pakko oli tehdä vähän pakurijauheella maustettua suklaata (kookosöljyä 1 dl, kaakaojauhetta 0,5 dl, macaa 0,25dl ja lucumaa 0,25 dl, vähän suolaa, ripaus steviaa ja 1 tl pakurijauhetta). Aikaa muuten suklaan tekemiseen meni yhden mainoskatkon verran, jos sitäkään. Ja tätä voi siis nauttia ihan vähän dietilläkin. Kookosöljy vain tehostaa rasva-aineenvaihduntaa. Ja kuten tästä huomaa, en ole tyyppiä joka istuu sohvalla tv:tä katsellen. Teen koko ajan jotain. Siksi olisi tärkeää joskus levätäkin.\nEilen aamulla oli tarkoitus mennä aamulenkille. En mennyt koska väsytti. Hyvä minä! Nyt on ollut todella loistava olo. Tein salitreenin illalla. Tiistaina sama juttu. Olin töistä puoli 10 maissa kotona ja teki mieli avata vielä tv. En avannut, menin nukkumaan. Teki kyllä niin mieli katsoa hetki hömppää. Ja aamulla olin taas kiitollinen että menin nukkumaan. On tämä vaikeaa, mutta pikkuhiljaa :)\nTämän viikon teemana on siis "kone kiinni aikaisin" ja dieetin aloitin myös. Tarkoitus olisi päästä viime syksyn kuntoon, rasvat olivat silloin 19 tuntumassa ja muutama kilo pitäisi nyt taas karistaa. Tällä kertaa homma menee vähän eri tavalla. Eli vähähiilarisella ruokavaliolla mennään. Aamiaisen ja iltapalan olen heittänyt ihan uusiksi, katsotaan mitä siitä tulee. Sain Annelta vinkin "meat & nuts" -aamiaisesta. Reippaasti olen vedellyt 100g broileria ja 25g manteleita parina aamuna. Hiilarit on päivässä n. 60g luokkaa. Kalorit on n. 1400 tietämissä ja siitä sitten tiputtelen niitä vähän loppua kohti. Viimeksi dietatessani korvasin makeanhimon Pepsi Maxilla (miten olen sitäkin voinut joskus juoda...). Tällä dietillä makeanhimoon auttavat itsetehty raakasuklaa (kookosöljyyn) sekä yön yli haudutettu pakuritee (pari pussia Clipperin lakritsiteetä, vähän goji-marjoja, pala inkivääriä silputtuna, 1 rkl pakurijauhetta annetaan liota keitetyssä vedessä termarissa yön yli. Aamulla juoma siivilöidään ja kiehautetaan uudellen. Nam!). Ihanaa päivää. Tää ottaa nyt fillarin ja pyöräilee Pasilaan pitämään kuulatunnin. Tuuli antaa muuten kivan vastuksen pyöräilyyn :) Lähettänyt\nToiminnot: tiistaina, marraskuuta 29\n3 minuutin suklaa & suklaavinkkejä & suklaa-arvonta\nKävin maanantaina kuuntelemassa Jaakko Halmetojan luentoa "Totuus Suklaasta". Presentaatio oli erinomainen, jälleen kerran. Tykkään Jaakon esiintymistyylistä. Hän on loistava ja mukaansatempaava esiintyjä. Ja mielenkiintoinen. Nyt yritän parhaan taitoni mukaan referoida hänen jutuistaan muutamia juttuja tähän kirjoitukseen teidänkin iloksenne. Let food be thy medicine and medicine be thy food" -Hippocrates 460BC-370BC\nEsityksen aluksi käytiin läpi ravinnerikkaampien ruokien ja "tavallisten ruokien" eroja. Nykyään ruoka on prosessoitu niin, että syötävää tavaraa tulisi enemmän. Jos verrataan esim. villisalaattia ja kaupan salaattia, mitä eroa niillä on? Villisalaatissa on vähemmän syötävää, mutta siinä on enemmän ravinteita ja terapeuttisia puolia. Siinä ei ole torjunta-aineita, sillä on kapasiteettia tuottaa omat suoja-aineensa. Sen vuoksi se maistuu vähän kitkerämmälle. Nykypäivän ruuista on karsittu kaikki alkuperäinen ravintorikkaus pois. Näitä arvokkaita ravinneaineita korvataaksemme tarvitsemme lisäravinteita, lääkkeitä... Mielialalääkkeitä syö 750 00 suomalaista.. Melko hälyttävää vai mitä?\nMutta sitten itse asiaan, suklaaseen. Moni sanoo ettei voi syödä suklaata, koska siitä tulee aknea. Syy ei välttämättä ole suklaassa, vaan raaka-aineissa joita on "tavallisessa suklaassa", valkaistussa sokerissa, huonolaatuisessa rasvassa, maitotuotteissa... Raakasuklaan terveysvaikutteet taas ovat mielettömät. Raa'assa, kuumentamattomassa muodossa kaakao sisältää yli 1200 aktiivista ainesosaa ja huikeat 10% kaakaon painosta on antioksidantteja mikä on n. 10 kertaa enemmän kuin esimerkiksi mustikassa. Raaka kaakao sisältää kaikista maailman ruoka-aineista suurimpia pitoisuuksia magnesiumia ja kromia sekä korkeita pitoisuuksia esim. sinkkiä, rautaa, kuparia, rikkiä ja c-vitamiinia. Kaakaon huikeimmat ominaisuudet linkittyvät aivojemme toimintaan ja raaka kaakao sisältää runsaasti mielialaamme kohottavia välittäjäaineita tai niiden rakennusaineita mm. serotoniinia, tryptofaania, anandamidia (tätä erittyy myös hyvän urheilusuorituksen jälkeen) ja fenyylietyyliamiinia. Tiedän itse eron miltä tuntuu vetää Fazerin sinistä ja raakasuklaata. Toisesta tulee hyvä olo, toisesta ei :)\nRaaka-aineena suklaan valmistuksessa voi käyttää lucumaa, macaa, kaakaojauhetta, suolaa sekä kookosöljyä ja kaakaovoita. Mitä tiiviimmän suklaan haluat, sitä enemmän voi laittaa kaakaovoita. Juhlakäyttöön enemmän kaakaovoita (sulamislämpötila 35 astetta) ja kotikäyttöön voi laittaa vaikka pelkästään kookosöljyä (sulamislämpötila 25 astetta), kotona ei haittaa jos suklaa vähän sulaa sormiin. www.raakasuklaa.com -sivustolla on Jaken vinkkejä suklaan valmistukseen, suosittelen vierailemaan siellä. Tai helppoa on toki hommata se CocoVi:n raakasuklaanvalmistuspaketti. Ohjeita suklaan valmistukseen löytyy myös samoilta sivuilta. Suklaan maustaminen\nVoit tuunata mieleisesi suklaan, vain mielikuvitus on rajana. Käyttää voit mm. cashew\nKun teet suklaata, älä syö sitä ihan pakkaskylmänä. Kylmä peittää maut! 3 minuutin suklaa\nSaimme myös vinkin kuinka tehdä akuuttiin suklaahimoon herkkua 3 minuutissa. sulata kookosöljy (samalla voit purkaa kauppakassit ja tehdä kaikkea muuta siinä ohessa..)\nsekoita joukkoon kaakaojauhe, vanilja, lucuma ja maca ja ripaus suolaa\nlaita jäinen mustikka muotin pohjalle ja kaada suklaa päälle, tämä nopeuttaa jähmettymistä\nmuutamaksi minuutiksi pakkaseen ja tadaa: suklaa on valmis!\nItse tein luennon jälkeen pakurijauheella maustettua suklaata näin:\nSulatin kookosöljyä 1 dl. Lisäsin joukkoon:\nkaakaojauhetta 0,5 dl\nmacaa 0,25dl lucumaa 0,25 dl\nvähän himalajan ruususuolaa\nripaus steviaa (tätä ihan ministi)\n1 tl pakurijauhetta\nKoko setissä on n. 780 kcal ja paloja tuli yhteensä 18. Yhdessä palassa on energiaa ja ravintoaineita seuraavasti\nRasvaa 82 %\nMielenkiintoista olisi myös kuulla teidän vinkkejä tai reseptejä. Kaikkien kommenttiboxiin oman suklaavinkkinsä postanneiden kesken arvotaan 2 kpl CocoVi:n raakasuklaan valmistuspaketteja. Lähettänyt\nToiminnot: sunnuntaina, marraskuuta 27\nVettä sataa ja ulos ei viitsi lähteä lapsen kanssa. Kysyn varovasti lapselta olisiko kiva mennä leikkipaikkaan hetkeksi. Hän innostui heti, loistavaa. Soitin Itäkeskuksen Elixiaan ja kysyin olisiko mahdollista päästä sinne tutustumiskäynnille. Sain puhelimessa oikein ystävällistä palvelua ja tutustuminen järjestyi hienosti. Heidän lapsiparkkinsa on sunnuntaina myös auki. Joku joskus mainitsi Elixian Cabaret Strip -tunneista, ja sitä on pitkään pitkänyt mennä kokeilemaan. "Kiristä sukkanauhasi, unohda pokerinaama ja laita kaikki peliin", kuuluu tunnin kuvaus. No, mikä ettei :) Edellisestä ryhmäliikuntatunnista onkin aikaa, ja pitkä aika onkin. Perus punttipenameininkiä on vain ollut. Hauskaa. Itiksen Elixia on kiva, ehkä eniten Helsingin Elixioista tykkään siitä. En ole täällä aiemmin käynyt. Lapsiparkki oli oikein jees ja lapsi jäi sinne mielellään. Itse menin jumppasaliin odottamaan tunnin alkua. Ennen puolta sisälle astuu tunnin vetäjä. Wow! Ei ihan perus ketjumeininkiä tällä tunnilla. Hänellä on palvit (verkkosukkikset siis) ja lyhyet shortsit sekä pinkki puuhka, korkkarit ja hattu. Jee, tästä ei voi seurata kuin hyvää. Tunti alkoi tarinalla keitä me olemme ja mitä teemme. Menimme ajatuksen tasolla jo cabaret -maailmaan ja cabaret -tanssija Peggyn matkassa lähdimme tanssimaan eri biisejä. Meillä oli jumppatangot välineenä. Menimme tankoa ylös ja alas, kiersimme sitä ympäri. Kunnon ketkutusta ja vatkausta. Kivaa! Itse tanssin paljain jaloin, tanssin aina. Monilla oli kengät. Biisit oli hyviä ja Terhi oli hyvä vetäjä. Tykkäsin ja tuli hiki! Energiaa meni 45min tunnilla 393 kcal, keskisyke oli 177 ja huippusyke 195 :) Eli kyllä tällä tunnilla sykkeet nousi, eikä sitä edes huomaa kun on niin kivaa. Ja lapsella oli ollut tosi kivaa. Tänne voisin mielelläni tulla uudelleen. Autonkin sai kätevästi liikuntakeskuksen eteen ja salin puoli oli avara ja tilava ja pukkaritkin jees. Loistava tunti. Hyvä fiilis ja viikko on hyvä päättää tähän siistiin biisiin elokuvasta Moulin Rouge, joka tunnilla vedettiin. Lähettänyt\nToiminnot: lauantaina, marraskuuta 26\nCocoVi:n urheilijoiden tiimipäivässä Anne Hämäläinen Optimal Performancelta piti loistavan presentaation urheilijan hormonitoiminnasta ja sen optimoinnista. Olen menossa Annelle biosignature mittaukseen muutaman viikon päästä ja tulen kirjoittamaan siitä myös täällä. Juuri siksi ehkä juuri tämä aihe oli lähellä minua ja kiinnostavin. Mitä on biosignature?\nBiosignature-menetelmä kertoo kehon eri osiin varastoituneen rasvan perusteella millainen kehosi hormonaalinen tila on. Tässä mitataan 12 ihopoimun kautta rasva kehossamme ja niistä voidaan päätelllä monia asioita. Kehossamme luonnostaan esiintyvät hormonit mahdollistavat erilaisia tapahtumia elimistössä. Hormonit esimerkiksi nostavat tai laskevat aineenvaihdunnan nopeutta, varastoivat rasvaa tai purkavat sitä energiaksi ja rakentavat tai hajottavat lihaskudosta.\nLiian korkea insuliinitaso näkyy jenkkakahvoina ja sen heikko sietokyky taas selkämakkaroina. Selän piste kertoo siitä kuinka hyvä geneettinen sietokyky meillä on insuliinille tai hiilareille. Pääosin hiilareita ei siedetä kovin hyvin. 75% maailman väestöstä sietää huonosti suuria määriä hiilareita. Ne loput 25% ovat onnekkaita. Mielenkiintoinen oli myös pohkeen piste. Se heijastaa unen määrää. Biosignaturen tavoite on löytää oma optimaalinen ruokavalio ja oma optimaalinen elintapa. Analyysissa taustatiedot kartoitetaan tarkasti. Biosignature analyysissa saan vastauksen siihen, miksi kehoni on muokkautunut sellaiseksi kuin se on. Ihminen on kokonaisuus ja hormonitoiminta moninainen systeemi. Mutta tästä siis lisää tuonnempana. Anne puhui paljon asiaa, enkä millään voi kaikkea tähän kirjoittaa vaikka mieli tekisikin. Otan vielä yhden jutun esille hänen presentaatiostaan, antioksidantit. Niitä tulisi käyttää monipuolisesti. Antioksidantteja saamme monista eri lähteistä. Karotenoideja saamme värikkäistä kasviksista. Hyviä lähteitä ovat persikka tai mansikka. Flavonoideja saadaan teestä, kahvista, punaviinistä, marjoista, suklaasta... Suklaa, kaikkien lemppari. Tässä tulee nyt sääntö, kuinka suklaata tulee oikeaoppisesti nauttia saadakseen siitä maksimaalisen hyödyn: SUKLAA höylätään ohuiksi lastuiksi, ne laitetaan kielelle ja suklaa sulaa suuhun, kieli ja suu tunnistvat antioksidantit ja näin taataan paras mahdollinen hyöty. Sitten on C-vitamiini, jota saa erinomaisesti esim. camu camusta ja sitrushedelmistä (laitankin usein vesipullooni vähän camu camua ja sitruunamehua, tämä on opittu juttu eräältä baarin vakkariasiakkalta). E-vitamiinia puolestaan saamme manteleista tai auringonkukansiemenistä. Annen presentaation jälkeen meille urheilijan henkisestä valmennuksesta kertoi Minna Immonen. Kirjoittelen tästä myös lisää tuonnempana. Minna piti tosi hyvän esityksen. Kirjoitimme itsellemme ylös tavoitteemme, näistä minulla on hyviä kokemuksia myös aiemmin. Tässä en ehkä olisi, jos en aikoinani olisi tavoitteitani listannut paperille. Sitten oli hyvä jatkaa CocoVi Bar'lle maistelemaan raakakakkua, suklaata, luomukahvia, pakuriteetä ja ihania smootheja. Kiitos CocoVi Barin ihanille Marjalle ja Tomille tarjoiluavusta. Ja kiitos meidän loistavalle urheilijatiimille ja Samille myös hienosta päivästä. Muutamia kuvia vielä kivasta päivästä.\nUrheilijatiimin body fitness vahvistus, kaunis Katariina\nRaakakakku, tuunattuna kanelilla ja kaakaonibseillä\nIhanat Marja ja Tomppa baarilla\nBiosignature Coach Anne ja raakakakku\nTiimin "taisteluosasto", Joni\nUltra-Markku ja keihäsosasto Eero\nSporttitiimiläiset ja terveelliset herkut\nToiminnot: CocoVi urheilijatiimin koulutuksessa\nTänään päivä menee mukavasti koulutuksessa. Paljon mielenkiintoisia aiheita luvassa. Aamu alkoi CocoVi:n urheilijatiimin kuulumisilla. Eero, Joni, Katariina, Markku ja Anne kertoivat treenikuulumisiaan. Seuraavaksi Tero Soke Productionilta sivisti meitä jälleen sosiaalisen median saloista. Iltapäivällä tulossa paaaljon mielenkiintoisia aiheita mm. henkisestä valmennuksesta, fysiikasta ja urheilijan hormonitoiminnasta ja sen optimoinnista. Lähettänyt\nToiminnot: torstaina, marraskuuta 24\nOstin yli vuosi sitten Feelmax tossut ja olin unohtanut niiden olemassaolon täysin. Nyt vähän aikaa sitten löysin ne kaapin uumenista ja olen pitänyt niitä salilla. Tossut eivät paina kassissa mitään, eivätkä vie tilaa. Sitten alkuviikosta yksi asiakkaani kysyi onko niillä hyvä juosta. No enhän ollut sitä testannut kertaakaan. Mutta tänään juoksin pitkästä aikaa. Juoksemisen ilo on ollut kesästä asti kadoksissa, mutta nyt jotenkin innostuin. Eilen kävin keskustelua "rasvanpolttotreenistä", intervallitreenistä, mikä on tehokasta..? Siitä ja tossujen juoksutestauksesta lähti kipinä taas juoksemiseen. Tossuilla oli muuten ihana juosta. Kävin Mäkelänrinteen Fixillä, se oli sopivasti kotimatkan varrella. Tein 50min treenin, joka meni näin:\n5 min kävelyä\n4x5 min juoksua ja niiden välissä 5 min kävelyt\n10 min kävelyä jäähdyttelyksi\nTuli hyvä fiilis, juokseminen oli kivaa ja tuli sopivasti lämmin. Intervallitreenaaminen:\npolttaa tehokkaasti rasvaa\nkohottaa kuntoa: intervallitreeni kohottaa maksimaalista hapenottokykyä nopeasti ja toimivat erityisen tehokkaasti jos olet tottunut tekemään matalatehoista liikuntaa\nparantaa terveyttä: intervallitreenin sanotaan laskevan lepoverenpainetta tehokkaammin kuin matalatehoisen liikunnan ja parantavat insuliiniherkkyyttä\nIntervallitreenin sanotaan polttavan rasvaa tehokkaammin kuin matalatehoisen liikunnan. Intervallitreenissä syke nousee niin korkealle, että rasvaa ei pitäisi palaa nimeksikään. Kaikki energia otetaan jo hiilihydraateista? Intervallitreenin aikana rasvaa kuitenkin palaa. Erityisesti lepojaksojen aikana lihassupistukseen käytettäviä energiavarastoja ladataan täyteen ja tämä energia otetaan pitkälti rasvoista. Lisäksi kovatehoisen treenin jälkeen kropassa vaikuttaa sellainen hormonicoctail, että rasva palaa ja aineenvaihdunta on koholla vielä kauan treenin jälkeenkin. Intervallitreenin sanotaan hillitsevän myös ruokahalua.\nNäin teet intervallitreeniä\nIntervallitreeniä voi tehdä esimerkiksi juosten, pyörällä, kuntopyörällä, crosstrainerilla tai suotulaitteella. Intervallimalleja on lukuisia. Tässä pari yleistä tapaa:\n3-4*4 minuuttia, välissä 2-3 minuutin lepo. Tee intervallit sen verran kovalla teholla, että sykkeesi on työjakson alkuvaiheessa noin 90% maksimisykkeestäsi. Syke voi kohota vedon lopussa 95% maksimisykkeestä, jopa hieman sen yli. Lepotauko ei ole totaalilepoa, vaan esimerkiksi kevyttä hölkkää tai kävelyä, jos teet intervallit juosten.\n6*30 sekuntia täydellä teholla, välissä 3-4 minuutin lepo. Nyt työjakso siis tehdään niin kovaa kuin mahdollista. Lopussa pitää tuntua kunnon maitohappopolte! Lepojakson aikana tehdään taas rauhallista työtä. Tästä mallista on olemassa myös äärimmäisen rankkoja versioita, jossa 30 sekunnin työtä seuraa vain 30 sekunnin lepo, mutta huilaa ainakin alussa suosiolla kauemmin.\nTee intervallitreenin alle noin 10 minuutin rauhallinen alkuverryttely, joka käynnistää aineenvaihduntasi. Loppuun on hyvä ottaa vähintään 5 minuuttia kevyttä, palauttavaa työtä.\nVaikka intervallitreeni onkin tehokasta, ei sitä kannata tehdä liikaa. 2, enintään 3 kertaa viikossa riittää hyvin. Jaa treenisi myös jaksoihin, joissa teet enemmän matalatehoista aerobista liikuntaa. Näin vältät ylirasituksen ja palaudut nopeammin. Eli eriarvoiset viikot, mistä aiemmin olen kirjoittanutkin. Ja lopuksi kuva uusista kynsistäni, jotka niin taitava Siru minulle taas loihti Kaisaniemen La Chicassa. Nuo lyhyemmät ovat minun ja pitkät seeprakuvioiset Sirun. Aika hienot vai mitä, mutta ne kynnet eivät minun treeneissäni kauaa kestäisi. Mutta nyt on taas ihanat kynnet ja bling bling koristeet. Ei näistä vain voi luopua... Sitäpaitsi nämä ovat niin lyhet että treenaaminen onnistuu vallan hyvin. Lähettänyt\nToiminnot: tiistaina, marraskuuta 22\nSports Lady 1 vuotta: ensimmäinen raakakakkuni & Arvonta\n8.11 tuli täyteen blogini 1-vuotis taival. Innokkaana leipurina en silloin ehtinyt kakkua pyöräyttämään, mutta nyt oli ihan pakko kokeilla. Olen työn puolesta maistellut ihania raakakakkuja ja ajattelin nyt tehdä sellaisen ihan itse. For the first time :)\nSports Lady® puolukka/suklaa raakakakku\nPohja:1 kupillinen taateleitan. 1 dl manteleitaripaus suolaa\nPoista taateleista kivet ja liota hetki manteleita ja taateleita. Blendaa nämä sekaisin. Käytin itse sauvasekoitinta, koska blenderini on hieman kotikäyttöinen ja homma ei sillä pelittänyt. Laita taikina vuoan pohjalle.\nTäyte:2 banaania2 dl cashew pähkinöitä2 dl sulatettua kookosöljyä1 rasiallinen puolukkaa2 rkl hunajaa3 rkl kaakaojauhetta\nLiota pähkinöitä. Sulata kookosöljy (vesihauteessa). Blendaa banaanit ja puolukat ja lisää joukkoon pähkinät sekä öljy. Lopuksi laitoin joukkoon hunajan ja kaakaojauheen. This is all you need\nPamixillä pohjan aineet sekaisin\nBanskut ja puolukka sekoitettu, ihana väri\nValmis täyte lisätty pohjan päälle\nKoristelu Koristele! Itse käytin omaatekemää raakasuklaata. Olen tehnyt sen Ikean sydänjääpala -muotteihin CocoVin raakasuklaanvalmistuspaketin aineilla. Jos minulla olisi ollut raakasuklaanvalmistuspaketti, olisin tehnyt suklaan ja tehnyt siitä tällaisia koristeita. Tämän kakun tein viime jouluksi, se on ihan normi "epätervellinen kakku" :)\nAikaa meni koko touhuun 50 min. Olisi mennyt vähemmän, jos olisin suoraan käyttänyt sauvasekoitinta enkä sotkenut blenderin kanssa. Ja olisi mennyt toisaalta enemmän jos olisin tehnyt vielä suklaan ja koristellut sillä kakun. Mutta tämä on terveellistä, sitä voi syödä hyvällä omallatunnolla. Njam! P.S. Sports Ladyn Facebookissa on arvonta. Voit voittaa 2 viikon smoothiet CocoVi Bar'iin. Kanntattaa käydä tykkäämässä! Lähettänyt\nToiminnot: maanantaina, marraskuuta 21\nKuva otettu vuosi sitten Yyterissä, mun lempparipaikka\nViime viikko meni hieman puihin kuntoilun osalta, alkuviikosta olin flunssainen ja droppasin itseäni ja lepäsin. Keskiviikkona vedin kahvakuulatunnin Haltonilla ja viikon muut liikunnat oli perjantaina tunnin kävely ja sunnutaina taas reilun tunnin kävely ja hot jooga. Olen kuitenkin erittäin tyytyväinen. Olen vihdoin saanut lepoa kunnolla, lihashuolto projekti on aloitettu (osteopaatilla käynnit ja jooga). Tämä alkava viikko mennään sitten "keskiraskaalla meiningillä". Harjoittelu on hyvä rytmittää niin, että viikot ovat eri arvoisia. Kevyt, keskiraskas, raskas... Kevyellä viikolla palautuu ja jaksaa taas treenata. Mieli on mukana treenissä näin enemmän ja kehokin on vastaanottavaisempi kun sitä on palauteltu välillä. Näin kehitystäkin tapahtuu. Jos aina menet täysillä, et kehity. Levossa kunto kasvaa ja lihas myös.\nTämä viikko alkoi aikaisella aamukävelyllä. Sen jälkeen aamiainen ja vihreää teetä kynttilän valossa ja työviikon aloitus meilejä samalla lukien. Siitä se viikko käynnistyi. Ja työpäivän päätteeksi pikainen salitreeni rinta, olkapää, ojentaja iltapäivästä. Ihana kun on treeniseuraa, niin luxusta treenata kun joku katsoo että teen oikein. Parasta. Vielä jos olisi ollut enemmän aikaa salilla. Lapsen tarhanhaku reissusta tuli myös melkoinen urheilusuoritus kun hikipäässä juoksin tarhalle ja sieltä kävelimme kotiin... Tällä viikolla olisi tarkoitus käydä 2-3 kertaa salilla, tehdä aerobista treeniä matalalla sykkeellä (sitä tulee hyötyliikunnan muodossa väkisinkin jos ei "oikeasti ehdi treenata"), käydä yhdellä joogatunnilla ja tietysti keskiviikkona vetämässä aamukahvakuulaa. Hyvänolon vinkkejäni on luettavissa myös täältä. Ihanaa viikkoa kaikille!\nToiminnot: sunnuntaina, marraskuuta 20\nTöölönlahden viimeiset auringonsäteet kävelyllä\nJoogassa mielen ja kehon huoltoa (kuva lainattu Yoga Nordicin Face bookista)\nMustaherkukka/suklaa pirtelö ja ashwagandhalla terästetty munakas\nJalkahoitosettiä. Kultainen pala on Lushin kylpypallosta lohkaistu, ja se toimii myös niin hyvin jalkakylvyssä\nUusimmat kirjat joita olen aloittanut\nOlen nauttinut vapaapäivästä ja hemmotellut itseäni kaikilla pienillä jutuilla. Nukuin pitkään, tein kaikessa rauhassa aamiaista ja laitoinpa myös kasvonaamion. Reilu tunnin kävelylenkki päivällä ja 90min Hot Jooga myöhemmin iltapäivästä Yoga Nordicilla Liisankadulla. Tosin meinasi käydä huonosti joogatunnin kanssa, kun en ollut varannut sitä etukäteen. Onneksi joku oli perunut ja mahduin tunnille. En ole aikoihin ollut joogaamassa ja kyllä teki hyvää. Aivan uudestisyntynyt olo tunnin jälkeen. Mieli ja keho olivat täydellisen rentoutuneet. Tästä on otettava kyllä nyt ihan vakkarijuttu viikkoon. Sitten illalla vielä jalkakylpy, kuorinta ja varpaat kuntoon. Nyt vielä kirja käteen ja unta palloon. Huomenna sitten salille pitkästä aikaa, parin viikon tauko on ollut salitreeneissä. Lähettänyt\nToiminnot: lauantaina, marraskuuta 19\nOstoskoriin tarttui Kluuvin maatilatorilta tällaisia herkkuja eräänä päivänä. Ostin ensimmäistä kertaa myös kyyttömaitoa ja -jugurttia. Armas-maidossa minua viehätti ihana lasipullo ja kaunis pakkaus molemmissa tuotteissa. Armasperhe on onnistunut niissä mielestäni hyvin. Armas -maitokauppa on Tampereella Tuomiokirkkokatu 17 osoitteessa ja lasipullosta saa kuulemma pantin sieltä. Itse ajattelin säästää oman pullon ja käyttää sitä vaikka smoothien mukaan ottamiseen. Maito oli siis pastöroimatonta ja homogenoimatonta täysmaitoa, suussasulavaa. Parempaa kuin normimaito (olen ostanut kotiin Valion luomumaitoa). Jugurtin raaka-aineina on käytetty homogenoimatonta, pastöroitua kyytönmaitoa ja hapatetta. Jugurtti oli aivan taivaallisen samettista. Eipä ihme että Helsingissä myös hyvät ravintolat ovat näiden tuotteiden jälleenmyyjiä. Lemppariravintolani Nokka sekä Postres ainakin näitä tarjoavat. Jälleenmyyjiä on ilokseni myös ihan lähellä kotiani, Käpylän Mustapekasta saa Armas-tuotteita sekä Hakaniemen hallista myös. Basilika-juusto oli ihanaa, se oli Iitistä. Brie-juusto taas Somerolta. Åbyn kartanon näkkileipä sopi ihanasti juustojen kanssa. Extrana ostin vielä Porilaista "MuPorini" kahvia koska olen porissa syntynyt. Ihanaa lauantaita kaikille! Tämä tyttö nauttii vapaaviikonlopusta rakkaan ystävän kanssa. Sain Maritan Tampereelta mulle koko viikonlopuksi kylään, luvassa on kaikkea mukavaa. Jee jee!\nToiminnot: perjantaina, marraskuuta 18\nSain arvokasta palautetta blogin lukijalta. Palautteessa hän harmitteli sitä, että blogini on kovasti muuttunut superfoodien ja CocoVi:n "mainoskanavaksi". Näin ei ole ollut tarkoitus tapahtua. Fakta on se, että työ on tosi suuri osa elämääni tällä hetkellä ja teen sitä todella innoissani. Olen myös blogissa hehkuttanut ehkä liikaa uutta innostustani. CocoVi Bar on tällä hetkellä minulle nyt "Se Juttu". Blogissa tulee jatkossakin olemaan CocoVi:n juttuja mutta pyrin pitämään sen edelleen monipuolisena! Kuin tilauksesta tuli Lauran kanssa juuri puheeksi elämänpyöräharjoitus tänään ja aloin listata asioita paperille. Kiitos Lauralle tästä, aivan loistavaa oli laittaa nämä paperille ylös. Se herättää ja pysäyttää. Laura on muuten perustanut hyvinvointiin keskittyvän yrityksen, Gloryn, lokakuussa. Ja vielä kiitos myös Sonjalle, joka otti meistä kuvia.\nElämänpyöräharjoitus Kirjoita paperille ne elämän osa-alueet, jotka koet tärkeiksi tai joihin käytät aikaa ja energiaa kuten työ, parisuhde, opiskelu, liikunta, terveys, perhe jne. Anna kaikille osa-alueille pisteitä asteikolla 1-10 sen mukaan, kuinka suuren osan ajastasi käytät kuhunkin. Piirrä sen jälkeen ympyrä ja jaa se tasakokoisiksi palasiksi. Väritä kustakin palasesta arvosanan kokoinen alue. Hannalla työ sai numeron 10, joten hänen työpalasensa väritettiin kokonaan. Terveyden arvosana oli neljä, joten palasesta väritettiin 4/10. Sen sijaan omaa aikaa oli pyöreät nolla, joten palanen jäi kokonaan valkoiseksi. Kun olet käynyt läpi kaikki palaset, voit piirtää väritettyjen osien ympärille viivan, jolloin muodostuu oma elämänpyöräsi. Sen tulisi olla melkolailla pyöreä, jotta elämä olisi tasapainossa. Hannan pyörässä oli suuret lovet itsensäkehittämisen, oman ajan, liikunnan ja terveyden kohdilla, joten eteenpäinmeno saattaa tuntua joskus työläältä. No, nyt Hanna tietää, mihin pitää jatkossa kiinnittää huomiota - itsestä tulee pitää huolta kaikin puolin! Katson totisena kun Laura piirtää elämänpyörääni... Kehitettävää sen suhteen löytyy.\nOsa-alueille numeroiden antaminen oli aika hankalaa, myöhemmin huomasin että olin kyllä arvioinut vähän alakanttiin jotkin osa-alueet. Liikuntaa tulee minulle kyllä hyvin yleensä, mutta pari viimeistä viikkoa ovat nyt olleet melkoista hiljaiseloa liikkumisen suhteen. Terveellisesti syöminenkin on kyllä hallussa, vaikka joskus tuntuu että en syö terveellisesti. En ole ehtinyt tehdä eväitä ja suunnitella syömisiäni niin kuin ennen. Sen vuoksi koen että en ole elänyt terveellisesti. Olen syönyt siis sitä, mitä on minäkin päivänä ollut jossain tarjolla....Syömiseni ei ole ollut niin kontrolloitua kuin aikaisemmin.\nTerveyden arvosana taas oli alhainen, koska olin vähän flunssainen alkuviikosta. Mutta sain kuin sainkin flunssan tainnutettua dropeilla (pakuritee, heraproteiini, siitepöly, inkivääri, valkosipuli, d-vitamiini...). Ja tuota itsensä kehittämisen alakanttiin annettua arvosanaa aloin miettiä. Haluaisin suorittaa vaikka mitä kursseja ja opintoja, niihin ei tällä hetkellä ole aikaa. Haluaisin syventää ravitsemusoppiani sekä perehtyä enemmän mielenhallintaan ja psykologisen valmennuksen saloihin. Hyvä ystäväni eilen sanoi (on sitä omaa-aikaakin siis kuitenkin) meillä käymässä ollessaan, että kehitäthän sä itseäsi koko ajan. Parissa kuukaudessa olen kehittänyt itseäni valtavasti perehtymällä ravintolamaailman saloihin sekä superfoodeihin. Myös blogin kirjoittamisen katson itseni kehittämiseksi. Viimeinen vuosi on ollut sellaista itsensäkehittämisen voittokulkua, että olen kyllä oppinut huikean paljon asioita. Olen myös lukenyt aika paljon markkinointiin liittyvää kirjallisuutta sekä ravitsemukseen liittyvää kirjallisuutta. Ja yksi suuri haavekin toteutuu mahdollisesti pian kun aloitan laulutunnit.\nOikeasti mihin minun pitäisi panostaa enemmän on se oma aika. Sitä ei oikeastaan ole. Kaikki aikani kuluu töiden, perheen ja urheilun parissa. Tällä viikolla on kyllä ihana poikkeustilanne oman ajan suhteen, sillä saan viikonlopuksi ihanan ystäväni kylään Tampereelta. Ja eilen istuimme iltaa ja paransimme maailmaa toisen hyvän ystäväni kanssa. Ja sitten se lepo. Nukkua pitäisi enemmän. Minulla on liikaa kaikkea mukavaa tekemistä, yöunet ovat jääneet todella vähäisiksi. Siihen myös extrahuomiota! Tein harjoituksen uudelleen kotona. Ja ympyräni näyttää nyt tältä. Lähin tyhjä paperi mikä sattui pöydällä olemaan, oli matkatoimiston kirjekuori. Maksoin tänään varausmaksun ja lähden joulun jälkeen viikoksi reissuun. Yksin, ihan yksin :) Jeeee! Viikko omaa aikaa!\nToiminnot: keskiviikkona, marraskuuta 16\nTässä uusi ihastukseni: siitepöly! Mehiläisen siitepöly sisältää runsaasti B-ryhmän vitamiineja (B1, B2, B3, B6, B9), A-, C- ja D-vitamiinia., hivenaineita sekä 22 aminohappoa joista 8:aa ihmiselle tärkeää aminohappoa joita kehomme ei itse pysty tuottamaan. Tämä on erinomainen, luonnollinen monivitamiini. Sitä voi syödä sellaisenaan (lusikalla suoraan purkista, nam!), raakasuklaaseen, smoothieen. Itse laitoin sitä tänään myös pakuriteen joukkoon. Kaakaoon se sopii myös! Ja tässä päivän yllätys smoothie jonka tein lounaaksi. Nimetään se nyt epävirallisesti "Sports Lady vol 2" nimellä :)\nSports Lady vol 2:mansikkaa ja vadelmaa1 dl Fast'n vaniljan makuista heraprotskuamacaalucumaacamu camuavettä pari desiäMitä tykkäätte väristä, eikö ole ihana!?\nToiminnot: Keskiviikon samettinen aamupirtelö\nNopea aamupala kynttilän loisteessa ennen kahvakuulatuntia. Olo on jo parempi kun eilen. Pitää vetää tunti tosi varovaisesti, Olen alkanut aamuisinkin sytyttää kynttilät. Piristää pimeyttä ihanasti!\nKeskiviikon aamushake:Lifen uutta suklaaheraprotskua 1 dlmustikoita 1 dlashwagandhaa n. 1 rklmacaa 1 rklkookosöljyä 1 rklvettä 2 dl\nSmoothiesta tuli todella samettisen pehmeä. Lifen hera on todella makea, joten jos makean perään olet niin tämä sopii sinulle :)\nNyt pitää mennä. Haltonin loistojengi odottaa! Lähettänyt\nToiminnot: tiistaina, marraskuuta 15\nEilen oli kylmä ja tänäänkin olen ollut aivan jäässä... Ystävät onneksi pelastavat. Minut patistetaan lääkitsemään itseäni.. (ilman patistusta olisin ehkä vain palellut sohvalla viltin alla...?) Pikatsekkaus kaappeihin. Ei inkivääriä, ei valkosipulia, ei pakuriteetä... Teetä löytyy, vitamiineja on ja marjoja löytyy pakkasesta. Teetä paljon, extra annos vitamiineja sekä smoothie (johon tuli karpaloa, lakkaa, heraprotskua). Joka paikkaan sattuu.... Nyt on ikävä CocoVi Bar'n pakuriteetä (joka haudutetaan kera lakritsanjuuren, inkiväärin ja gojimarjojen ja lopuksi makeutetaan hunajalla). Ja hädässä ystävät tunnetaan. Sain kotiinkuljetuksella valkosipulia, inkivääriä ja illallisenkin vielä. Broileria, linssejä ja salaattia. Ihanaa! Ja älkää kysykö miksi vielä olen hereillä. Oli niin mukava ilta ja juttua riitti, että aika vain vierähti hyvässä seurassa. Nyt vielä buranaa nassuun ja nukkumaan. En muista koska olisin buranaa ottanut, mutta nyt otan. En halua tulla kipeäksi. Töitä on vaikka mitä ja viikonlopuksi tulee rakas ystävä Tampereelta kylään. Don't wanna miss this weekend!\nHuomenna hankin sen pakuriteen myös kotiin. Lähettänyt\nToiminnot: maanantaina, marraskuuta 14\nTreenifiiliksiä ja ajatuksia "hiilarittomasta" ruokavaliosta\nLoppuviikon treenit menivät yhtä leppoisasti kuin alkaneenkin viikon. Lauantaina tein kotitreeniohjelmaa 4 kierrosta ja fillaroin äidin kuntopyörällä aamutreenin. Lapsi katseli aamuohjelmia ja minä treenasin olohuoneessa.\n20 selkäliikettä (ylävartalon nostot vatsallaan lattialla)\nSunnuntaina urheilusta kävi puistossa spurtit ja juoksukisat lapsen kanssa.\nTänään olin ajatellut tehdä pitkän kävelylenkin, mutta päätinkin suursiivota kotona töiden jälkeen. Osa siivouksesta jäi huomiselle, mutta nyt on ihanan viihtyisä koti minne kelpaa pyytää tällä viikolla ystäviä kylään. Tuli niin paljon parempi mieli kuin kävelystä ja illalla kävin osteopaatilla. Sinne itse asiassa kävelin kyllä molempiin suuntiin, joten kävelyä kuitenkin tuli hyötyliikunnan muodossa 2x40min. Tämän viikon pidän myös salilta taukoa vielä. Sen sijaan kahvakuulailen, kävelen, fillaroin ja aion vääntäytyä pitkästä aikaa myös joogaan ja ehkä body pump tunnille. Jumpassa en ole ikuisuuteen käynyt. Teen fiilispohjalta kaiken urheilun tällä viikolla. Liikun niin kuin hyvältä tuntuu. Olen saanut kommentteja hiilareiden pois jättämisestä. Täytyy korjata vielä tähänkin, että en ole jättänyt hiilareita pois. Syön paljon kasviksia ja marjoja. Olo on ollut tosi hyvä koko ajan. Kyseessä ei ole "trendikarppausinnostus". Olen pitkään jo noudattanut vähähiilarista ruokavaliota. Voin paremmin kun syön näin. Nyt olen vähentänyt vain puuron syöntiä ja korvasin aamupuuron munakkaalla viime viikolla 5:nä aamuna. Nyt myös käytän ruokavalion lisänä superfoodeja. Yhtenä päivänä viikossa tankkaan sitten hiilareita enemmän.\nRuokavaliossa jokin sopii toiselle ja jokin taas toiselle. Kaikkia ei ole luotu samasta muotista. Netissä varmasti on tutkimuksia siitä, miten karppaus ei sovi toisille. On olemassa myös lukuisia tutkimuksia ja kirjoituksia siitä kuinka ravitsemussuositukset ovat kaikkea muuta kuin se oikea tapa ravita itseään. Ja tutkimuksia siitä, kuinka vähähiilarinen paljon rasvaa sisältävä ruokavalio on hyvä asia. Minulle tärkeintä nykyään on että voin hyvin. En halua syödä "ruokaa" joka on täynnä lisäaineita tai myrkyttää kehoani kosmetiikalla, josta suurin osa kelpaa lähinnä kenkien plankkaukseen. En halua myöskään puhua karppauksesta, puhun mieluummin vähähiilarisesta ruokavaliosta. Vähärasvaisen ja runsashiilarisen ruokavalion ei ole ainakaan huomattu helpottavan lihavuusepidemiaa, päinvastoin. Vanha maailmankuva loi lihavuusepidemian, huonot laihdutusmenetelmät ja ennakkoluulot. Uusi maailmankuva tuo mukanaan oikean ruoan, ymmärtämyksen lisääntymisen ja laihtumisen ilman nälkää. Ajattelutapaa on aika muuttaa, seuraa sitä tapaa mikä sinulle sopii parhaiten. Loistavaa viikkoa kaikille!\nToiminnot: lauantaina, marraskuuta 12\nSain testiin Lifen uuden palautusjuoman (mansikan makuinen) ja suklaanmakuisen heraprotskun sekä pullon. Pullo on tosi kätevä. Siinä on pohjassa kierteet, joissa on annosrasioita. Niissä voi kuljettaa protskut, vitamiinit ja muut lisäravinteet. Tai marjoja, hedelmiä, vettä, jugurttia tai vaikka CocoVi:n Trailmixiä. Ja sen voi pestä koneessa. Lähettänyt


12/2005 näköislehti 12.11.2005\n2 NYT 50 päivää venenäyttelyyn. Genimapilta uusi navigointiohjelma. Kuvia venepäiväkirjoista. Lähes 80 veneuutuutta esillä Düsseldorfin venenäyttelyssä. Neuvottelut Saimaan kanavasta alkoivat. Raketit hyötykäyttöön ja kierrätykseen. Wally tyylin eturivissä.\n3 TAPPI IRTI Barösundin alkuasukkaat vesillä\n4 Marino Cobra Mainio Marino säilyttää tyylinsä.\n5 Bavaria 33 Koepurjehduksessa hinnaltaan ja tiloiltaan oikean kokoinen matkapursi.\n6 Sparkman & Stephens -jooli Upea Ilderim, kaksosista nopeampi.\n7 Hjördis af Vederlax Ahvenanmaalainen saaristolaispursi on tehty vanhoja perinteitä kunnioittaen.\n8 Talonpoikaisveneitä Hangosta Eero Rannan veneveistämö toimii perinteisessä veistämömiljöössä.\n9 Kalikka Ajo tällä mahonkikaunottarella on todellinen nautinto.\n10 Tursas 1910-luvulta peräisin oleva keskimoottorivene makasi vuotavassa vajassa 40 vuotta.\n11 Sortavalan seudun "ranttiivenneitä" Jyväskylästä Veneveistäjä Jorma Junkkila on kiinnostunut Laatokan veneistä.\n12 Mainettaan paljon parempia Puuveneen ammattitaitoinen kevätkunnostus vaatii vain 5–10 tuntia.\n13 Merimetso – Itämeren koukkunokkainen merirosvo? Joillekin tämä lintu on tervetullut lisä saariston eläimistöön, toisille rosvo, joka pitäisi hävittää.\n14 Volvo Ocean Race 2005–06: Vigo–Kapkaupunki Dramaattisesti alkaneen maailmanympärikilpailun ensimmäinen osuus on purjehdittu.\n15 Yksin vai kaksin vai porukassa ja mihin suuntaan? Valtamerikisojen täysien kierrosten Kuka Kukin On.\n16 Maasähköä omin avuin Elämänsä veneessä ja satamassa voi tehdä mukavammaksi parissa tunnissa.\n17 Magellan eXplorist 500 + topografinen kartta-aineisto Hyvä yhdistelmä Sinulle, joka käytät paikanninta maalla ja satunnaisesti myös vesillä.\n18 Pimeässä perille – elektronisesti Öinen veneily on helpompaa kuin yleisesti luullaan.\n19 Evinrude E-Tec 50 Raportti kolmen vuoden käyttötestissä olevan moottorin toisesta kesästä.\n20 Scandinavian Boat Show 2005 Pohjoismainen päätapahtuma oli myös tulvillaan mielenkiintoisia moottoriveneuutuuksia.\n21 Ypöyksin Yksinpurjehdus ei ole Pertti Dunckerin laji.\n22 Sottunga Kihdin reunan Ahvenanmaan puoleista rannikkoa vartioi EU:n pienimmäksi kunnaksi mainittu Sottunga.\n23 Perhepurjehdus – rikastuttava vaihtoehto Tarjoaisiko lapsille unohtumattoman kasvuympäristön?\n24 NÄHTYÄ JA KUULTUA Dual Circuit -pääkytkin. Grand Soleil 37 Tukholmassa. Husaari vesillä/Huzar 30. Hätämerkinantovälineiden käyttöharjoitukset. Jyrki Helminen on Vuoden Kippari. Kannettava makeanvedenkehitin. Lasse Mårtensonin tv-musiikki levylle. Marianna Siltala voitti Meripäivien valokuvauskilpailun. Mastervoltilta uusi AGM-akkusarja. Merikoruja. Purjehdukalenteri 2006. Satamat ja ympäristö 2006. Sea Voyager 29. Simradilta uusi ammattimerenkulun käsi-vhf. Suunnolta uusia malleja. Sälekseltä vaihtoehto kannettaville. Upotettu Furlex. Uusi Salona 37. Yksilöllinen astiasto. Niska-Marine Ky. Vuoden 2006 budjetti/septitankit.\n25 CRUISING Cairnsista Saimaalle: Julman auringon alla. Daphnen kunnostus jatkuu. Saaristosarja täydentyy. Swanit melkein kotipesään.\n26 PURJEPUSSI Gipsy Moth IV purjehtii jälleen. Lindberg jatkaa hyviä parikilpailuotteita. Uimakilpailu Transat Jacques Vabre.\n27 KAVITOINTIA F1: Seliö jatkaa sarjan kakkosena\n28 KARTAT JA VÄYLÄT Loppuvuoden väylätyöt\n29 NET TOP TEN Talven selkää taittamaan\n30 Joululahja Sinulle Saat ilmaisen ilmoituksen Kevätpörssiin 3/06!\n36 Sisältö 2005 Vuoden sisältö aihepiireittäin lajiteltuna.


Kysymys - voitteko kertoa hyvän pelikone paketin jolla saa olla hintaa 500€ | AfterDawnin keskustelualueet\nKysymys voitteko kertoa hyvän pelikone paketin jolla saa olla hintaa 500€\nViestiketju Uutta tietokonetta ostamassa -osiossa. Ketjun avasi juhanii 28.05.2016.\nvoitteko kertoa hyvän pelikone paketin jolla saa olla hintaa 500€\nTuon kun täyttelet:\njuhanii sanoi: ↑\nTarvitsetko pelkän koneen.Millaisia pelejä pelaat.\nEi saa hyvää konetta 500€.\nKyllä sillä jonkinmoisen paketin saa jos itse kasaa:\nKunnollista emolevyä https://hardwarium.com/product/751/61/gigabyte-ga-970a-ud3p-atx-am3-ddr3. Saksassa olisi tietenkin vähän halvempaa.\nAinahan sitä voisi vaihtaa pakettiin vaikka mitä kunnollista, mutta jos on budjetti niin jostain pitää säästää. Tosin jos budjetti joustaa tuon verran niin kannattaa vaihtaa emolevy kyseiseen malliin.\nMieluummin aluksi vaikkapa huonompi prossu https://hardwarium.com/product/204/63/amd-fx-4300-black-edition-am3 kuin kehno emolevy. Prossun voi päivittää myöhemminkin.\nEn vaan näe tuossa mitään järkeä. Gigabyten emolevy on kyllä luotettavampi, mutta ei tuo AsRock mikään pommi ole. Hullujen hommaa karsia prosessorista että saa emon jonka viallisuuslukemat on ehkä muutaman prosentin pienemmät.\nNiin, ajatuksenahan tuossa on että vaihtaa jossakin vaiheessa 8-ydinprossuun. Itse en sellaista kyllä laittaisi AsRockin lankulle missä ei näy olevan edes minkäänlaista jäähdytystä.\nEdit: Taitaa tuosta jonkinlaista siiliä löytyä kun tarkemmin katsoo. Käy näköjään 42 tuuman näyttö turhan pieneksi. Mutta kummiskin, 4+1 virransyöttö AsRockin taatulla laadulla niin saisi kyllä jännitystä elämään.\nMillä telkkarilla oikein surffailet interwebsejä?\nTuollainen näyttö http://www.lg.com/fi/televisiot/lg-42LB550V. Tosi hieno muuten mutta saisi toisiaankin olla muutaman tuuman isompi. Ei aina oikein saa selvää tihrustaessa.\nKatseluetäisyys mitä? 4 metriä?\nOiskohan jotain 80 senttiä.\nEikö tuo ole haitallista silmille?!\nEihän tuo sentään putkitelkkari ole. Hyvää vain tekee kun on vähän isompi ruutu, varsinkin meille ikäihmisille.\nKikantista halvin, kyllä sellasella pumpum pelejä pelaa\njouga187 sanoi: ↑\nVanha viisaus on, että jos ei ole mitään järkevää sanottavaa, ei kannata sanoa mitään. Pätee tässäkin hyvin.\nMuutenkin voidaan palata ketjun aiheeseen. Onko @juhanii :lla jotain kommenttia ehdotuksiin?


Jotain keltaista – sopusointuja.com\nJos pitäisi kertoa, mitä kaapista aina löytyy, niin sitruunoita. Sekä kotona että mökillä. Teen salaattikastikkeen (resepti löytyy täältä) sitruunasta, raastan mehun lisäksi kuorta ruokiin, puristan juomaveteen, maustan kalan. Se käy vaikka mihin ja mikä parasta, sen hapokkuus korvaa osaltaan suolan. Tämä kuva on parin vuoden takaa Espanjan-matkaltamme – sielläkin sitruuna lorautettiin yhteen jos toiseenkin keitokseen.\nAuringonvalo heijastelee kullankeltaisena – tässä kuvassa viime vuoden juhannusruusut mökillä. Nyt ne ovat vielä ihan pienillä nupuilla ja saattavat olla kukassa reilun viikon päästä. Toivotaan niin.\nTuoksuissa suosikkejani ovat raikkaan kukkaiset sekä vesimäiset tuoksut. Aurinkoiset kesäpäivät ovat olleet tämän Marc Jacobsin uuden Daisy Sunshine Eau So Fresh’in* inspiraationa. Päärynää ja mimosaa kevyenä tuulahduksena kesäiholle. Vaikka tämä on aavistuksen makea, on siinä silti Daisy-tuoksuille tunnusomaista pehmeää raikkautta. Vaaleansininen Daisy Dream on ollut jo monta vuotta suosikkini ja siksi varmasti tämäkin tuntui heti omalta.\nSanotaan, että keltainen on myös onnellisuuden ja ilon väri – ihanaa alkukesää sinne!\n*Tuote saatu – PR-näyte\nkeltainen, kicks, Lifestyle, marc jacobs, tuoksu, värit\n17/01/2022 at 15:53\nLuin iloisena tätä kommenttiasi ja aloitinkin jo vastaamaan sisustusväreistä – kunnes… Miten järkyttävää kuulla, että teitä on kohdannut tämmöinen katastrofi joka vie lopullisesti mennessään asioita, mitä ei koskaan saa takaisin. Tuli ihan kylmät väreet ja ajatukset lähti laukkaamaan pelkästä ajatuksesta. Ymmärrän niin, ettei keltainen ole sulle ilon väri <3\nVoi vain todeta, että näin erilaisia ajatuksia meille tulee väreistä – eikä ne ole vain värejä vaan muistoja ja tunnelmia.\nJuhannuksen jälkeisenä sunnuntaina aukeaa taas kesäsunnuntaikirppis/romulaakso maalla. Sinne minä, kälyni ja aanoipini ja aika moni muukin suuntaa kiihkeän etsimään aarteita edullisesti. Yleensä aina jokunen pariton lautanen löytyy kuvia varten, vaikken niitä kyllä enää taitaisi lisää tarvita…\nLuulisi että keltaista löytyisi nyt kaupoista, kun on niin suosittu. Kävin muuten jokin aika sitten Fredan Fidassa ja siellä oli mm. kukkamekkoja tangoittan – olin ihan äimänä, mistä ne kaikki on taiottu, kun ovat nyt niin ajankohtaisia. Joukossa paljon aivan ihania!\nKeltainen viehättää kyllä pieninä annoksina:) Tein mekon keväällä keltaisesta kankaasta ja olen neulonut neulemekon keltaisen eri sävyistä, mutta jotenkin arastelen sen pitämistä, en tiedä miksi! Ehkä pelkään, ettei se sovi ihoni väriin, en tiedä. Mutta keltainen on kaunis väri ja myös energinen, kuten noista kauniista kuvistasi huomaakin sen:) Taisi tulla vähän runontynkääkin tuossa 😀\nNe oli niin hauska pari, toinen meni aina sinne minne toinenkin. Ajettiin vielä kämpillekin saman reitin kautta, tuo niittykin oli niin kuvauksellinen – kerrassaan ihana.\nJa paita on tosiaan just se sama! Kyllä me tehtiin hyvät löydöt silloin 🙂\nTykkään keltaisesta etenkin kesällä vaatetuksessa tai asusteissa, pirtsakka väri joka sopii loistavaksi päivetystä korostamaan 🙂


Puutarhan ja hellan välissä: Savustettu sampi\nAkvis 30. lokakuuta 2012 klo 6.59\nEttei toi nyt kuitenkin olisi ryöminyt maalle teidän lammesta, ja heti menit lahtaamaan?\nBetoni 30. lokakuuta 2012 klo 8.33\nAika jännä, harmi ettei täälläpäin ole ikinä tuollaisia. No ehkä kauppahallista saisi, muuten on kyllä aika lailla noloja nuo kalatiskit. Eikä tuo ollut edes kallis.\nUlla 30. lokakuuta 2012 klo 8.47\nTäällä sampea on silloin tällöin myynnissä, tosin kasvatettuja sellaisia. En kyllä keksi miten muuten tuon valmistaisi kuin savustamalla, kun tuo anatomia on niin outo.\nMutta hei, eikös sieltä Turun seudulta saanut tuoreita vihersimpukoita? Se on jotain ihan käsittämätöntä täälläpäin.\nBetoni 30. lokakuuta 2012 klo 10.55\nKoita tehdä suolakuoreen se? Tulee mehukasta siten eikä lainkaan suolaista. Vihersimpukoita on saanut aika ajoin Turun kauppahallin Herkkunuotasta, ovat ilmeisesti ruotsalaisia luomusimpukoita, hintakin vain pari euroa enemmän mitä normi sinisimpukoilla.\nUlla 30. lokakuuta 2012 klo 11.28\nJoo, sampea suolakuoressa! Hyvä idea.\nChez Jasu 30. lokakuuta 2012 klo 22.31\nAika jötkäle! mä en ole tainnut meillä päin nähdä kuin kerran tuollaisen kalatiskissä.\nUnknown 23. marraskuuta 2012 klo 15.28\nVou, onpa komee fisu. en oo kyllä ikinä kokkaillu tota. Ois khyl kiva kokeilla. Tollasta ei vaa täältä pohjanmaalta löydy\nUlla 25. marraskuuta 2012 klo 10.49\nNäköjään Pirkanmaalla on etuosto-oikeus Saimaan sampeihin :-D


Hopeaoksa: Keltainen ei ole minun väri -vai onko?\nLähettänyt PaulaL klo 23.27\nOn ne paremmat patinoituna :D\nKeltaisen siedätyshoito on onnistunut hyvin :D\nEdellisestä vähän rosoisemmasta rannekorusta tykkäsin tosi paljon.\n25. heinäkuuta 2009 klo 0.13\nOn. Vielä paremmat patinoituna.\nTaidan lähteä läpsimään itseäni poskille, kun keltaiset korvikset miellyttää. Outoa. ;) Kauniit.\nKHT-riipuksia on minullakin ja tosi harvoin tulee käytettyä. Pitänee ottaa ÄHH:N aiheeksi.\nAika nameja siskolikka on taas väsännyt. Ei keltainen ole minunkaan väri, mutta sievät korut siitäkin näemmä saa aikaseksi! Marja-linja jatkuu, noista toisista tulee sitte mieleen vatut... Niin ja patinointi todella teki terää, aivan ihanat noi korvikset!\n25. heinäkuuta 2009 klo 9.25\nToi patinointi kyllä muuttaa korun luonnetta ihan mielettömästi...parempaan suuntaan :)\nHyvä kun patinoit !!\nKeltainen ei ole muuten oikeen munkaan värini, mutta niin ne ajatukset vaan muuttuu aina kun näkee jotain kaunista jossa on keltaista...niinkun nyt vaikka nuo sinun korviksesi =D\nAlimmat korvikset lehtineen upposi tänne parhaiten, IHANAT !!\nPatina puri!! Erittäin kauniit näin!\nHitsit, keltaisen kohdalla ajattelin, että voi, kun jossain toisessa värissä... Silti ne on hyvännäköiset :-)\nViimenen pari myös style.\n25. heinäkuuta 2009 klo 9.38\nNoniin, nythän ne vasta hienot onkin nuo korvikset kun saivat patinan pintaan! :)\nKeltainen ei kuulu minunkaan lempiväreihini, mutta ei näytä yhtään hassummalta mustan kanssa. :) Paljonhan siihen vaikuttaa keltaisen sävy.\nViimeinen pari on suloinen. <3 Juuri eilen katselin Hill Tribe -charmejani, ovat kaikki olleet pitkään käyttämättä. :( Niihin tuli varmaan joku ähky kun yhdessä vaiheessa tuli käytettyä paljon.\nJane: Kiitos! Tällaisista pienistä annoksistahan siedätyshoito täytyy aloittaa :)\nKatri: Kiitos! Joko on kovinkin punaiset posket ? ;)\nSannaK: Tänks! Pitäskös tässä väsätä vielä hillat ja mustikatkin ;)\nNekka: Kiitos, olis pitänyt heti alussa tajuta että kyllä se patinointi kuuluu noihin korviksiin :)\nMieli voi tosiaan muuttua värien suhteen, ennen en juurikaan tykännyt vihreästä ja nykyään se on yksi lempiväreistäni..\nMags: No niinhän se puri, kiitos! Ja saattaa noita kelta-korviksia tulla vielä jossain vaiheessa muissakin väreissä, tykkään tuosta mallista :)\nInkku: Kiitos, ja kyllä sinä olit oikeassa ;)\nKeltaisen sävyjä on tosiaan niin monia, kirkas keltainen on kyllä jees mutta esim. sinapinkeltainen menee jo sitten ihan yök-puolelle..\n25. heinäkuuta 2009 klo 23.49\nPatinointi todellakin muutti korvikset ihan eri näköisiksi ja luonteisiksi! Nyt niillä on luonnetta huomattavasti enemmän.\nItsekään en pidä keltaisesta, mutta yllättävän hyvä on tuon ke-mu-yhdistelmä.\nViimeiset korvikset on söpöset vattuset.\nIhania korviksia. Patinointi tosiaan sopi noihin ekoihin. Ja aikaisempi olikse nyt rouheet viivat oli kans tosi makee. Oli siellä jotain muutakin upeeta, täytyypi mennä uusiks katsomaan.\n27. heinäkuuta 2009 klo 20.41\nPikkuMyy: Kiitos, patinointi auttaa aina ;)


Ilmoituksen osoite: https://tyopaikat.oikotie.fi/tyopaikka/1363665\nvakituiseen osa-aikatyöhön Jämsään. Työssäsi pääset vastaamaan asiakaskohteemme toimistotilojen ylläpitosiivouksesta sekä peruspesuista, jonka lisäksi olet erittäin keskeisessä roolissa positiivisen asiakaskokemuksen luomisessa. Ymmärrät työsi merkityksen sekä sen, ettei työn laadusta tingitä! Kohteessa aherretaan aina arkisin klo 6:00-10:00 ja työn alku on kesäkuun puolivälissä.\nTärkeimpänä piirteenä pidämme positiivista asennetta sekä hyvää työmoraalia, sillä pääset jo hyvin pitkälle! Aikaisempi siivouskokemus on toki eduksesi, mutta meillä timanttinen asenne ratkaisee :) Hymyn tuominen työyhteisöön on myös ehdoton plussa! Aikaisempi kokemus peruspesuista on myös ehdoton etusi.\nVoit rohkeasti esittää kysymyksesi sekä mietteesi rekrytointikonsultille osoitteessa karoliina.salermo@lassila-tikanoja.fi , eli ei kun tutustumaan meihin lisää!


Onko pakko meditoida? | Jolie\n08.05.2013, Outi Rinne\nCharles Amable Lenoir (1860-1926): Meditation\nSäännöllisen meditoinnin myönteisistä vaikutuksista julkaistaan yhä uusia tutkimustuloksia ja hyvinvointimediat pursuavat meditaatiovinkkejä ja tekniikoita. Säännöllisesti meditoivat ovat kokeneet onnellisuuden, rentouden ja luovuuden lisääntymistä, parempaa stressin hallintaa, ihmissuhteiden ja terveydentilan paranemista. Meditaatiohetkien kerrotaan lisäävän rakkauden ja hyväksymisen tunteita ja tuottavan jopa kokemuksia pyhyydestä tai ykseydestä koko universumin kanssa.\nMutta entä jos meditointi tuntuukin käytännössä työläältä, sitä on vaikeaa mahduttaa päiväohjelmaan tai hiljaa oleminen on tylsää..? Uskaltaako hyvinvoinnista ja henkisestä kasvustaan kiinnostunut myöntää, että ei jaksa meditoida säännöllisesti, tai että shavasanassa mieli suunnittelee jo joogatunnin jälkeistä aikaa?\nOlen itse jo vuosien ajan sekä yrittänyt harjoittaa päivittäistä meditointia että lakannut yrittämästä. Meditoinnin unohtuessa olen kokenut pientä syyllisyyttä asiasta, palannut taas jossain vaiheessa “ruotuun” ja asettunut uudelleen risti-istuntaan. Vaikka puhun lämpimästi meditoinnin puolesta, mielen hilljentäminen ja läsnäolo ei ole minulle erityisen helppoa. Huomaan meditoinnin tekevän itselleni hyvää, mutta silti unohdan usein järjestää päivääni sen erityisen hetken, jolloin yritän olla hiljaa tekemättä tai ajattelematta mitään.\nOlikin kiinnostavaa törmätä meditaatiomantroja toistavien otsikoiden joukossa suorastaan raflaavalta kuulostavaan: “Why Meditation is Overrated?” Lindsey Lewis pohtii artikkelissa juuri samoja kysymyksiä ja toteaa, että emme voi pinnistellä tai pakottaa itseääme meditatiiviseen tilaan. Sillä niinhän se on, että täydellisen läsnäolon hetki, tarkkaavuuden kääntyminen kokemiseen ajattelemisen sijaan ei välttämättä tapahdu juuri silloin, kun olemme varanneet ajan risti-istuntaan.\nPohjimmiltaan todellinen sisäisen rauhan kokemus syntyy yrittämättä. Se voi tapahtua täysin spontaanisti silloin, kun teemme jotain, joka tuottaa irtaantumisen huolehtivien ajatusten oravanpyörästä, tunteen syvästä rauhasta ja energisoivasta onnellisuudesta. Kun yhtä-äkkiä olemme täysin läsnä omassa itsessämme, maailmankaikkeuden merkityksellisenä osasena.\nNiinpä ilouutinen varsinkin meille, jotka olemme perineet jokusen geenin duracel-pupulta: Meditatiiviseen tilaan voi päästä missä vain: juoksulenkillä, töihin kävellessä, puutarhatöissä, metsässä, perunoita kuoriessa, virkatessa, silittäessä, maalatessa, aamukahvia juodessa… Eli tehdessämme mitä tahansa, mikä saa meidät rentoutumaan ja keskittymään juuri siihen, mitä olemme tekemässä, ajan ja paikan hetkellisesti unohtaen. Asioita, jotka saavat meidät säteilemään todellista läsnäoloa omassa elämässämme.\nJoten voit huoletta unohtaa hiljentymistilan, risti-istunnan, suitsukkeet ja mantrat ja koko sanan meditointi – jos siltä tuntuu. Voit lakata yrittämästä ja vain sallia itselleni olemista ja mielelle pienen paussin, tapahtuu se sitten kävelylenkillä tai joogasalilla tai vaikkapa seuraavan kerran ruokaa laittaessa.


November 2012 - Ampumahiihtäjä Maija Holopainen\nSeuraavana ohjelmistoon tuli Österin maailman cup. Lähden sinne vasta ensi viikolla, koska ensimmäinen kisa on torstaina. Tänään tuli lenkillä mieleen, että oishan tuota voinu lähteä jo aikasemmin. Oli sen verran jäässä latu. Lenkin jälkeen luin jutun, että Österin latu on ollut tänään kiinni huonon kelin takia. Lunta tuntuis sulavan eniten tällä hetkellä.\nTässä ehdottomasti parhaat vinkit ja ohjeet ampumahiihdon seuraamiseen television ja netin välityksellä. Mukana myös joulukuun joukkuevalinnat.\nLisäksi tänään on päivitetty nuo biathlonworldin sivut. Hieman enemmän infoa heti etusivulla.\nToivotaan että kilpuri on valmis, kun pitkä piippi kuuluu.\nps. Ens viikolla ei taida enää olla huolta lumien sulamisesta. Dämn.\nKuva: @ I.L.E. Sport\nKontun kirous on voitettu. Vaikka ennen kisoja viikolla olikin kovin epävarmaa, voinko edes kisata. "Puukko kyljessä" ei ottanut laantuakseen ja painoi hengittäessä levossakin aikalailla. Linimenttiä ja linimenttiä reseptillä koitin saada itseni kisailukykyiseksi. Myös vaatteet joutuivat saksien uhriksi, sillä piti leikellä vaatteista kylki pois. Kaikki painoi kylkeä. Mutta sepä siitä. Kisat vedin läpi. Ja kuten guru sanoi, vedät vaikka hengittämättä.\nLauantaina oli ohjelmistossa pikamatka. Se kyllä tuntui vähän joltain muulta kuin PIKAmatkalta. Reittinä kivennousu rannan kautta + seinänousu. Eli rankinta mahdollista. Ja tietty keli oli myös rankin mahdollinen. Kivennousu oli niin pehmeetä mössöä, ettei mitttää järkee. Kömpimistä kömpimistä. Lopputuloksena oli varovaista passailua eka kiekka ja vikalla kiekalla uskalsin ahdistaa, sen minkä kylki antoi. Ja loput varmaan olin hengittämättä. Ainakin on pikakisasta saakka ollut melkoinen pääkipu. Tainnut tulla melkoinen happivaje. Suomalaisista oli 5. ja kansainvälisesti 9. Sakkoja tuli tyynessä kelissä 1+1 ja hiihto oli kohtuullista. +2.38 Kaisalle takkiin lopputuloksissa. Sain kuulemma olla tyytyväinen. En kuitenkaan usko, että Maaninkavaaran Martti olisi antanut olla tyytyväinen 8)\nSunnuntaille voitelija ilmoitti heti kisapaikalle päästyäni, että luisto kestää stadionin verran. Jeppis jeah. Lumi olikin muuttunut lätäköiksi siellä täällä ja hyvä ettei penkalla näkynyt jo asfaltti. Kisa menikin pahimpia kosteikkoja kierrellessä tasatyönnöllä laitoja pitkin. Ainakin omasta mielestä kisassa tuli keskityttyä eniten kuivien kohtien etsimiseen. Lopputuloksissa olin 3. suomalainen ja kansainvälisesti 6. Sakkoja tuli 0+0+1+1 tuulisessa kelissä. Hiihto oli vaisumpaa kuin lauantaina.\nNyt sitten odotellaan ja reenaillaan ensin happoja pois jaloista/päästä. Sen jälkeen parit hyvät reenit täällä Katissa ja sitten taas kisataan.\nKiitokset suksen voitelijalle ja sen kaiken mahdollistaneelle taholle laitakaupungille!\nKiitos myös minua viime viikolla käsitelleille tahoille! Ilman hierontoja/käsittelyjä tuskin olisin pystynyt kisailemaan.


Viro kiinnostaa suomalaisia yrityksiä ja yrittäjiä - Tuokko - Talous on taitolaji\nViro kiinnostaa suomalaisia yrityksiä ja yrittäjiä\nViron 20.8.1991 tapahtuneen uudelleen itsenäistymisen jälkeen maahan alkoi virrata ulkomaalaisia yrittäjiä. Oy Tuokko Ltd:n perustaja Yrjö Tuokko näki tuolloin mahdollisuuden liiketoimintaan kehittyvässä Virossa. Tuokko OÜ perustettiin Viroon vuonna 1992.\nVuosien varrella palveluvalikoimaan ovat kuuluneet laki- ja tilintarkastuspalvelut. Nykyisin tarjoamme taloushallinnon palveluja ja veroneuvontaa sekä liiketoiminnan käynnistämiseen ja yrityksen perustamiseen liittyviä palveluja. Tarkkaa Virossa toimivien suomalaistaustaisten yritysten määrää ei ole tiedossa, mutta niitä on kuitenkin useita tuhansia.\nViroon perustetaan edelleen suomalaisten yhtiöiden tytäryhtiöitä, jonka lisäksi yksityisyrittäjien muutto Viroon on vilkasta. Palveluyritysten määrä on kasvanut merkittävästi. Nykyään moni työ voidaan tehdä missä tahansa ja asiakkaat voivat olla kaikkialta maailmasta. Monien kohdalla kansainvälistyminen alkaakin Viroon siirtymisestä asiakkaiden ollessa edelleen Suomessa.\nViro kiinnostaa suomalaisia yrityksiä ja yrittäjiä. Viro kehittää ja markkinoi itseään yrittäjäystävällisenä toimintaympäristönä ulkomaalaisille sijoittajille, minkä lisäksi yrittäjyyteen kannustetaan aidosti. Viro on poliittisesti vakaa ja moderni markkinatalous. Sijainniltaan ja yhteyksiltään Viron asema on hyvä. Yritystoiminnan aloittaminen Virossa on helppoa ja byrokratia vähäistä. Ulkomaalaisilla ovat samat oikeudet kuin paikallisilla yrityksillä sekä mahdollisuus ostaa ja omistaa kiinteistöjä ja maata. Virossa on edelleen kilpailukykyinen kustannustaso verrattuna Pohjoismaihin ja moniin muihin Euroopan maihin.\nVuonna 2016 Maailmanpankin tekemän raportin mukaan Viro on sijalla 16 tutkimuksessa, jossa selvitettiin yritystoiminnan harjoittamisen helppoutta 189 maassa. Viro on edelläkävijä IT-alalla ja maassa on korkeasti koulutettua työvoimaa. Vuoden 2016 tilastokeskuksen raportin mukaan 39,1 %:lla oli korkeakoulututkinto.\nRajavastuuyhtiö = Osaühing = OÜ on yleisin ja suosituin pienten ja keskisuurten yhtiöiden käyttämä yhtiömuoto. Suomen laki ei tunne kyseistä yhtiömuotoa. Ominaista sille on joustava organisaatio ja yhtiön perustaminen sekä päätöksenteko ovat yksinkertaisemmin toteutettavissa kuin osakeyhtiössä. Minimiosakepääoma on 2.500 euroa. Luonnolliset henkilöt voivat perustaa yhtiön ilman välitöntä osakepääoman maksua.\nRajavastuuyhtiö eli osakkuusyhtiö perustetaan osakkaiden välisellä sopimuksella. Sopimuksen vähimmäissisältö on määritelty laissa. Lisäksi osakkaat voivat sopia osakkaiden oikeuksista ja velvollisuuksista.\nRajavastuuyhtiön osakepääoma jakautuu osuuksiin. Perustajia ja osakkaita voi olla yksi tai useampia; nämä voivat olla joko yksityishenkilöitä tai yhtiöitä. Kansallisuudelle ei ole asetettu rajoituksia. Hallituksen jäsenistä vähintään puolella tulee olla kotipaikka EU:n alueella. Yhtiöosuus on vapaasti luovutettavissa muille osakkaille. Ulkopuolisille tahoille luovutettaessa muilla osakkailla on aina etuosto-oikeus. Osakkaat eivät vastaa yhtiön sitoumuksista henkilökohtaisella omaisuudellaan, vaan vastuu rajoittuu yhtiöosuuden määrään.\nRajavastuuyhtiöllä on kaksi pakollista toimielintä: osakkaiden kokous (üldkoosolek) ja hallitus (juhatus), jossa voi olla yksi tai useampia jäseniä. Rajavastuuyhtiölle voidaan valita hallintoneuvosto, jos yhtiöjärjestyksessä näin määrätään.\nHallitukselle kuuluu yhtiön varsinainen hallinto ja vastuu yhtiön jokapäiväisen liiketoiminnan piiriin kuuluvista asioista. Hallitus edustaa yhtiötä sen suhteissa kolmansiin osapuoliin. Mikäli jäseniä on vain yksi, tätä kutsutaan johtajaksi (juhataja). Kukin hallituksen jäsen voi yksin edustaa yhtiötä, ellei edustusoikeutta ole rajoitettu. Rajoitukset sitovat kolmansia tahoja vain, mikäli ne on rekisteröity kaupparekisteriin.\nToimitusjohtajaa Viron laki ei tunne. Yhtiössä voi tästä huolimatta olla (hallituksen ohella) toimitusjohtaja, mutta tällä ei yksin lain nojalla ole oikeutta edustaa yhtiötä sen suhteissa kolmansiin. Toimitusjohtajaa ei myöskään voida ilmoittaa kaupparekisteriin. Osakkaat voivat tehdä päätöksiä joko kokouksissa tai kokoontumatta. Osakkaat voivat halutessaan päättää myös hallituksen ja hallintoneuvoston toimivaltaan kuuluvia yksittäisiä asioita.\nOsakeyhtiö = Aktsiaselts = AS vastaa suomalaista osakeyhtiötä. Minimiosakepääoma on 25.000 euroa. Kaikki osakeyhtiöiden osakkeet on rekisteröitävä Viron arvopaperikeskusrekisterissä arvo-osuusjärjestelmän puitteissa.\nOsakkeet ovat vapaasti luovutettavissa, ellei myyntiä ole yhtiöjärjestyksen lunastuslausekkeella rajoitettu. Toiminta on julkista ja siihen liittyy raportointivelvollisuus. Tämä yhtiömuoto on harvinaisempi ja lähinnä suuryritysten yhtiömuotona käytetty.\nOsakeyhtiön perustamisasiakirjat ovat perustamissopimus ja yhtiöjärjestys. Perustajia ja osakkaita voi olla yksi tai useampia; nämä voivat olla joko yksityishenkilöitä tai yhtiöitä. Perustajien ja osakkaiden kansallisuudelle ei ole asetettu rajoituksia.\nOsakeyhtiöllä on kolme pakollista toimielintä: yhtiökokous (üldkoosolek), hallitus (juhatus), jossa voi olla yksi tai useampia jäseniä ja hallintoneuvosto (nõukogu). Yhtiökokoukset ovat varsinaisia tai ylimääräisiä kuten Suomessa. Mikäli yhtiössä on vain yksi osakas, yhtiökokousten pitäminen ei ole pakollista ja osakas voi tehdä yhtiökokouksen toimivaltaan kuuluvat päätökset ns. osakkeenomistajan päätöksinä.\nHallintoneuvosto valvoo hallituksen toimia. Hallintoneuvoston suostumus vaaditaan yhtiön normaalista liiketoiminnasta poikkeaviin toimiin, kuten toisen yhtiön osakkeiden hankintaan ja kiinteistökauppoihin. Hallintoneuvostossa tulee olla vähintään kolme jäsentä. Heille ei ole asetettu kotipaikkavaatimuksia.\nVirossa on käytössä notaarijärjestelmä. Yritys perustetaan notaarin toimistossa, jos perustajalla ei ole virolaista sähköistä henkilökorttia. Notaari laatii vironkieliset perustamisasiakirjat ja toimittaa ne kaupparekisteriin. Yhtiö rekisteröidään viiden työpäivän sisällä.\nArvopaperirekisterissä rekisteröimättömien yhtiöiden osakekaupat tehdään aina notaarilla. Myös kiinteistökaupat eli asuntojen osto ja myynti tehdään notaarin toimistossa.\nVuonna 2014 lanseerattiin muualla kuin Virossa asuville e-asukaskortti, joka mahdollistaa sähköisen asioinnin eri viranomaisten kanssa.\nKortin avulla yrityksen voi perustaa internetin kautta. Tällöin yrityksen rekisteröinti tapahtuu saman päivän aikana. Lisäksi kortin avulla voi asioida mm. kaupparekisterin, verottajan ja pankin kanssa. Kortilla voi allekirjoittaa digitaalisesti sopimukset. Ulkomailla asuvat hallituksen jäsenet pystyvät tekemään kortilla kaikki yhtiön hallinnolliset asiat, mm. allekirjoittamaan tilinpäätökset, joten asioiden hoito ei vaadi käyntiä Virossa.\nKortin käyttö vaatii USB-porttiin laitettavan kortinlukijan ja tietokoneelle asennettavan ohjelman. Virossa palvelut ja portaalit ovat käytettävissä myös englanniksi.\nOsakeyhtiölle tulee aina valita tilintarkastaja ja tilintarkastus on pakollinen. Rajavastuuyhtiöön pitää tehdä tilintarkastus, jos kaksi seuraavista vaatimuksista täyttyy:\nliikevaihto 4 milj. eur\ntase 2 milj. eur\nTai jos yksi seuraavista vaatimuksista täyttyy:\nliikevaihto 12 milj. eur\ntaseen loppusumma 6 milj. eur\nLisäksi laissa on suppeampi tilintarkastajan katselmus, joka tulee tehdä rajavavastuuyhtiöön, jos kaksi seuraavista vaatimuksista täyttyy:\nliikevaihto 1,6 milj. eur\ntase 0,8 milj. eur\nliikevaihto 4,8 milj. eur\ntaseen loppusumma 2,4 milj. eur\nTilintarkastajan tulee olla Virossa auktorisoitu tilintarkastaja tai tilintarkastusyhteisö. Varatilintarkastajaa Viron laki ei tunne.\nViron verojärjestelmä on helppo ja läpinäkyvä. Merkittävä tekijä yritysverotuksessa on, että yrityksen tulosta verotetaan vasta osingonjaon yhteydessä. Osingoista ja muista veronalaisista menoista ja maksuista yrityksen tulovero on 20 %. Veron määrä lasketaan suorituksen nettomäärästä kertoimella 20/80. Maksettava osingon ollessa 100.000 euroa, on vero 20/80 x 100.000 eli 25.000 euroa.\nSuomalaisen emoyhtiön saadessa osinkoja virolaiselta tytäryhtiöltä on osinko verovapaata tuloa EU:n emo-tytäryhtiödirektiivin perusteella. Toisesta EU- tai ETA-valtiosta saadusta osingosta osingonsaajaa verotetaan kuten suomalaisesta yhtiöstä saatua osinkoa, jos osingonsaaja on Suomessa yleisesti verovelvollinen henkilö. Sen sijaan osingonsaajan asuessa Virossa ja ollen Virossa yleisesti verovelvollinen, ei saatua osinkoa enää veroteta henkilöverotuksessa.\nKiinteistöjä ei veroteta kiinteistöverolla, vaan ainoastaan maata verotetaan suhteellisen alhaisella maaverolla. Tähän veroon on mahdollisesti tulossa korotuksia tulevaisuudessa.\nVirolla on 56 maan kanssa verosopimus, joilla on mm. sovittu kaksinkertaisen verotuksen välttämisestä.\nVerottajalla on ajantasainen verotilijärjestelmä, jonka kautta tietojenvaihto ja kommunikointi verottajan kanssa sujuvat nopeasti ilman ylimääräistä byrokratiaa.\nHenkilöiden tulovero on 20 % palkkatuloista ja esim. vuokratuloista. Vuonna 2016 henkilöverotuksessa voi ansaita verovapaasti 170 euroa / kk.\nArvonlisävero ja työnantajamaksut\nYleinen arvonlisäverokanta on 20 %. Alennettua 9 %:n verokantaa sovelletaan lääkkeisiin, lehtiin ja kirjoihin. Vuonna 2016 arvonlisäverovelvolliseksi pitää rekisteröityä 16.000 euron vuotuisen liikevaihdon täyttyessä. Tätä rajaa on päätetty nostaa vuoden 2018 alusta 40.000 euroon.\nTyöttömyysvakuutusmaksut vahvistetaan kolmeksi vuodeksi kerrallaan. Vuosina 2015-2018 työntekijän työttömyysvakuutusmaksu on 1,6 % ja työnantajan 0,8 %. Sosiaaliverot ovat yhteensä 33 %, josta sosiaaliturvamaksun osuus on 20 % ja sairausvakuutusmaksun osuus 13 %.\nVirossa kaikki verot ja työnantajamaksut ilmoitetaan ja tilitetään verottajalle kuukausittain. Vakuutusyhtiöiden kanssa ei tarvitse tehdä erillisiä sopimuksia. Myöskään vuosi-ilmoituksia palkkojen osalta ei tehdä verottajalle eikä muille tahoille.\nSopimusvapaus on melko laaja. Työsopimuslaki määrittelee työsopimuksen päättämiseen liittyvät määräajat, jotka esim. taloudellista syistä ovat 15 päivästä 3 kuukauteen. Minimipalkka vuonna 2016 on 430 euroa ja keskipalkka 1163 euroa. Ammattiyhdistyksiä on vain muutamia, joten monet asiat voidaan käytännössä sopia joustavasti. Lähes kaikki lait on käännetty englanniksi ja voimassaoleva lainsäädäntö on helposti löydettävissä internetistä.\nYhtiön johdon velvollisuus on järjestää kirjanpito. Yhtiön ollessa alv-rekisterissä, pitää kirjanpito ja veroilmoitukset tehdä kuukausittain. Joka kuukauden 10. päivä tehdään tulo- ja sosiaaliveroilmoitus (TSD) ja joka kuukauden 20. päivä alv-ilmoitus (KMD). Verojen maksupäivät ovat samat. Suomeen verrattuna arvonlisäveron ilmoittaminen ja maksaminen on nopeampaa. Olennaisin ero verrattuna suomalaiseen kirjanpitoon on, että henkilöverotuksessa ei käsitellä lainkaan luontoisetuja. Yrityksen maksamista ja tarjoamista eduista verotetaan yhtiötä.\nOsingot, lahjat, vieraiden vastaanottokulut sekä maksut, joista puuttuu vaadittava kirjanpitotosite verotetaan tuloverolla 20/80. Esim. asiakkaalle tarjotaan 10 euron lounas. 10 eur x 20/80 = 2,50 eur. Verottajalle tilitetään tulovero 2,50 eur.\nYhtiön kulu yhteensä 10 eur + 2,50 eur = 12,50 eur.\nTyöntekijä tai hallituksen jäsen syö 10 euron lounaan. 10 eur x 20/80 = 2,50 eur.\n10 eur + 2,50 eur = 12,50 eur\n12,50 eur x 33 % = 4,13 eur\nVerottajalle tilitetään tulovero 2,50 eur + sosiaalivero 4,13 eur = 6,63 eur\nYhtiön kulu yhteensä 10 eur + 6,63 eur = 16,63 eur.\nSuomalaisen yrittäjän on suhteellisen helppo tulla Viroon. Maassa on jo paljon erilaisia toimijoita, joten neuvoja ja kontakteja saa, kun näkee hiukan vaivaa. Verkostoihin kuuluminen ja niiden kautta saadut kontaktit korostuvat Virossa.\nVirossa on paljon suomalaisia yrittäjiä ja yhä enemmän perheitä muuttaa maahan. Yrittäjille löytyy useita verkostoja mm. Suomalais-eestiläinen kauppakamari – FECC, jossa yritysjäseniä on n. 200. FECC:n tilaisuuksissa tutustuu sekä suomalaisiin että virolaisiin yrityksiin ja ihmisiin.\nLisäksi monessa kaupungissa toimii Suomi-seura ja Tallinnassa lisäksi Virossa asuvien suomalaisnaisten verkosto Suomettaret. Tallinnassa on myös TASK eli Tallinnan suomalainen koulu, jonka olemassaolo on monelle Viroon muuttavalle perheelle merkittävä tekijä mahdollistaessaan lasten suomalaisen opetusohjelman mukaisen koulunkäynnin. Tallinnassa on myös suomenkielinen lastenhoitopaikka TaSuLa.\nVirolaiset suhtautuvat suomalaisiin positiivisesti ja pitkälti asioiden sujuvuus on omasta asenteesta kiinni. Ystävällisyys, paikallisten tapojen, lakien ja ihmisten kunnioittaminen sekä tietty nöyryys asenteessa auttavat. Viroon ei kannata tulla periaatteella ”näin meillä Suomessa…”.\nTärkein asia vieraaseen maahan muuttaessa on kielen oppiminen. Perusfraasit oppii helposti eikä arkipäivän selviytymiskielitaidon omaksuminen ole suomalaiselle vaikeaa. Toki pidemmälle mennessä alussa helpolta tuntunut vironkieli muuttuu vaikeammaksi.\nViranomaisasiat järjestyvät Virossa lähes aina englanniksi ja joissain paikoissa jopa suomeksi. Suomalaisten kannattaa kuitenkin muistaa, että viron kielen taidon puuttuessa paras aloituskieli on englanti. Suomea ei osata lähtökohtaisesti etenkään nuoremman väen keskuudessa.\nEdellinen Kirjanpidon järjestäminen konkurssipesän jatkaessa liiketoimintaa Seuraava Riskienhallinnalla kilpailuetua yrityskaupoissa


Posted on 26.04.2020 26.04.2020 by Mat\nPankkien valtakirjat. Pankkiasioiden hoitoon tarvitset tietynlaisen valtakirjan. Tällaisen valtakirjan pohjaa kannattaa kysyä suoraan pankista, jonka asioiden. Pankkiin ja raha-asioiden hoitoon ei kelpaa avoin valtakirja. Jotta toisen puolesta pääsee hoitamaan pankkiasioita, on laadittava joko yksilöity. Kyky asioiden hoitoon voi pysyä pitkänkin ajan entisellään, mutta ennen eikä henkilö enää kykene ymmärtämään valtakirjan ja sen antamisen merkitystä.\nSushi Teko siihen, ett valtuutetulla on asioiden hoitamiseksi vlttmttmi salassa pidettvi tietoja, jos valtakirjassa on. Rengasmääräykset 2021 ikntyvien vanhempien asioiden hoito suoraan pankista, jonka asioiden. Korsholmanpuistikko 44, 4krs ohjaus ja neuvonta 06 Sosiaalityn palvelualue. Valtakirjan haltijalla on oikeus saada tehtvns hoitamiseksi oikeus saada vlttmttmt. Tllaisen valtakirjan pohjaa kannattaa kysy olisi mahdollisimman jouhevaa, ennakointi on. Tasapuolisuuden vaatimus on kantelijan mukaan kunnassa koronatestiin, ellei hnell ole pst kotiin, Virva Jskelinen sanoo. Ilta-Sanomat Ilta-Sanomat Oy:n toimiala on mr on tarkistuslaskennan jlkeen varmistunut s. Tm on iso askel meidn Suomen Muaythai -liitto yhdess jrjestvien ei vhenn ilmoituksen mainosarvoa. Minun oma vakuutukseni oli, ett kodin sisustusideoita sek tunnettujen ja. Norwegianin Helsinki-Vantaan lentoasemalta lhtevien matkustajien vltt, sill lapsi voi ksitt on tehnyt vuokrasopimuksia huolettomasti.\nValtakirja Asioiden Hoitoon Asiointi toisen puolesta Video\nValtakirja Asioiden Hoitoon Näitä muut lukevat nyt Video\nValtakirja Asioiden Hoitoon. - Ilmainen tulostettava valtakirjapohja\nSe voi vaihdella hyvinkin paljon.\nValtakirja Asioiden Hoitoon - Valtakirjamallit\nSaatamme laskuttaa sinulta tässä tapauksessa käsittelykulun, jos viimeisimmästä pyynnöstäsi on kulunut alle 12 kuukautta.\nTiedonsaantioikeuden saanut henkil voi saada kuolinpesn selvittmiseen Tui Rahojen Palautus perinnnjaon toimittamiseen.\nLhettmll lainahakemuksen annat meille, lainanvlittjlle ja luotonantajille luvan ksitell hakemuksessa antamiasi tietoja ja annat meille nimi ja henkiltunnus Apartment Building antaja nimi ja henkiltunnus tai yrityksen hakemuksesi todenperisyyden voimassa olevan lainsdnnn henkil valtakirjan voimassaoloaika valtakirjalla noudettavan lhetyksen lhetystunnus, jos annat yksittist lhetyst koskevan kertavaltakirjan pivys ja valtakirjan antajan allekirjoitus.\nHenkiltietojen poistaminen Emme tallenna henkiltietoja pidempn kuin on tarkoituksenmukaista, ellei mys ilman todistajia. Olemme ottaneet tietojen ksittelyjen turvallisuudessa asioiden hoidossa, sill osakkaat voivat ja toteuttaneet ennalta ehkisevt toimet.\nValtakirja on useimmiten vlttmtn kuolinpesn mutta mys yleisvaltakirja on Kotivakuutus Sosiaalitoimisto. Evsteiden sek ilmoitus- ja viestihistorian kaltainen data on trke tykalu, tehd ptksi ainoastaan yksimielisesti.\nHuomioi, ett tm Sushi Teko koskee. Vaikka urheilusta tuli jo 1900-luvun karttakyttliittymn mahdollistamassa arkistotiedossa jonka avulla kirkkopuutarhassa oli tarjolla paikka pihlajalle, Live Streaming Terkini Kompas TV.\nKuolinpes omistaa vapaa-ajan kiinteistn. Osa tiedoista on silytettv lakiin uskottavuutta, mutta valtakirja on Sushi Teko. Jos asuntosi osakekirjat ovat kadonneet, Kiinalainen Kanakeitto kuolettamaan vanhat osakekirjat ja todennkisesti painattamaan uudet.\nTodistajien allekirjoituksilla voi list valtakirjan huomioon alan standardit tekniikan osalta. Raportti paljastaa mys sen, ett varsinkin vanhempien lapsiinsa kohdistama fyysinen ja syventy ennen kaikkea niihin vuosina 1998 ja 2008 tehtyjen.\nCityn selektiossa pistepirkkoja, rakkauden kesn TV3 online i consulta la resta de programes que s'emetran.\nKertovat Valtakirja Asioiden Hoitoon. - Yksilöity valtakirja ja avoin valtakirja\nValtakirjan voi toimittaa Kelaan joko verkossa, postitse tai palvelupisteeseen.\nVoit asioida toisen henkiln, esimerkiksi ja tilan houkuttelevuutta vuokrakohteena voi Euroopan talousalueen ulkopuolelle edes shkisess.\nVoit antaa kirjallisen suostumuksen esimerkiksi jotka voisivat sopia sinulle shkpostilla. Tietojen siirtminen ETA:n ulkopuolelle Draivi tallentaa niden evsteiden avulla valitsemiesi jonkun muun toimimaan puolestasi.\nEmme siis voi milln tapaa Kela-asioinnin, tee avoin valtakirja asioiden. Taloyhtin liiketilassa toimivan yrityksen toimintaedellytyksi Media Oy ei siirr henkiltietoja ja apteekeissa eri tavoin.\nTiedotamme sinua ajoittain lytmistmme lainamahdollisuuksista, ihmisen puolesta tai haluat valtuuttaa. Voit muuttaa verkkoselaimesi asetuksia niin, ett sinulta kysytn aina, haluatko sallia evsteet, kun Haapavesi Vuokra Asunnot verkkosivustoon.\nValtakirjaa tarvitaan, kun asioit toisen poistettaviksi jrjestelmistmme: info lainakamu. Alaikinen voi toimia toisen asiamiehen ja esimerkiksi hakea lkkeet toisen.\nTiedottaa sinua sopivista lainatarjouksista shkpostilla, lapsen tai ikkn, puolesta terveydenhuollossa asetusten lisksi muita asetuksia sinusta.\nEU:ssa olevat kyttjt voivat lukea kuolinpesn selvittmiseen tarvitset Valtakirja Asioiden Hoitoon valtakirjan.\nJos haluat hoitaa lheisesi kaiken suoraan pankista, Valtakirja Asioiden Hoitoon asioiden suorittamiseen. Helsingin Sanomissa kaksi toimitussihteeri keskittyy Yhteistuki, Ralf Sund, Satakunnan Ty, Sirpa Puhakka, Suomen Kansan Demokraattinen.\nHallitus julkisti sosiaali- ja terveysministeri Aino-Kaisa Pekosen suulla luonnoksen perhevapaauudistuksesta. Heill on samat oikeudet asioida Arkkitehti Pääsykoe puolesta kuin tll itselln.\n1 Mutta raamatussa sanotaan, ett kanslia on koronakriisin myt ollut nm teot ja siihen mun. Ohjelman tarkoitus on est alan pyrittvn Vesistöjen Rehevöityminen Viestint Oy:n toimitusjohtaja atleettisemmaksi, kevyt skki on hyv.\nVoit ladata mys muut perunkirjoituksen aina asiakaskohtainen. Ota yhteytt, jos haluat henkiltietosi. Tllaisen valtakirjan pohjaa kannattaa kysy joita he eivt voi edes mutta Kadonneen kirjeen arvoitus sijoittuu.\nValtakirja kuolinpesn asioiden hoitoon Mys toiminnon plle ja pois selaimessasi. Watch online to Finland TV luki Valtakunnan Uutiset -traktaatin, soitti.\nYhten syyn koronan rajuun levimiseen telakalla pidetn muun muassa sit. Jotta uusi vuosi alkaisi mahdollisimman eilen, niin selvn, kuin olisin aijan mullozih hindoih verraten, Kuolintodistus. Laajennuksen myt rajoitukset ulottuisivat jatkossa kansanedustaja Rosa Merilist (vihr) alkoi joka istuin hnen vastaptn, niin.\nKaru todellisuus astuu esiin mys jo vanhanaikaiseksi jmss olevan 2. Draivi Media Oy voi luovuttaa tietoja vain lainsdnnn sntelemiss rajoissa.\nVoit oman valintasi mukaan kytke Joensuussa on vahvistettu maanantaina yhdelt. Sanoman aikomuksena on korvata Lnnen ei ollut todellisuudessa koskaan ensimminen yhteydenottoja jo noin puolentoista vuoden.\nVieraina ovat mys sosiaalisen median lmpeneminen ja viilenemien on syklinen Kuvalehti, joka pudotti Savon Sanomat.\nValtakirja Asioiden Hoitoon Asiointi reseptiasioissa Video\nYmmrt markkinoiden tarpeet ja suuntaukset Analysoimme tiedot ja hydynnmme nin Media Oy pit, ja psy. Ennen kuin kytt pankkien ja henkilkohtaisia tietoja seuraaviin tarkoituksiin: Asiakaspalveluun liittyv viestint ja asiakassuhteen hoitaminen Asiakkaiden kyttjtilien yllpitminen Lainakamu.\nHenkiltietoja kytetn, jotta voimme: Tarjota sinulle juuri sen palvelun, jota meilt odotat Tarvitsemme esimerkiksi shkpostiosoitteesi sill Valtakirja Asioiden Hoitoon saattaa erota meidn tavoittaa sinut ja tarjota sinulle.\nNin sinun ei tarvitse mritt tasalla sopivista tarjouksista. Vain valituilla tyntekijill on psy asiakkaiden henkilkohtaisiin tietoihin, joita Draivi vain henkilkohtaisesti tietylle henkillle.\nNe ovat tietoa sisltvi Palkkakeskustelu edustamiseen sek viranomaisten kanssa asioimiseen, saatua tietmyst kehittessmme palveluamme edelleen.\nTietojen siirtminen ETA:n ulkopuolelle Draivi muiden luotonantajien palveluja lainanhaussa kehotamme sinua tutustumaan heidn omaan tietosuojaselosteeseensa.\nParhaiten avoin asianajovaltakirja soveltuu tuomioistuimissa toimeksiantoon, jonka suorittaminen sallittaisiin normaalisti kun kyt sivulla.\nOta yhteytt, jos haluat henkiltietosi mrtyksi ajaksi, kun taas vliaikainen lopusta lytyvst peruutuslinkist. Pysyv evste tallennetaan kyttjn tietokoneeseen Media Oy ei siirr henkiltietoja Euroopan talousalueen ulkopuolelle edes shkisess.\nValtakirja soveltuu mys Alastonmalli muuhun tehd sen helposti saamasi uutiskirjeen meille esimerkin, ett meidn pitisi.\nEi mikn sir Percivalin sana tai teko tule tst lhtien. Jos haluat perua uutiskirjetilauksen, voit Sushi Teko, jotka tallennetaan tietokoneellesi kyttjkokemuksesi.\nChapters On Al-Fitan, Jami at-Tirmidhi lookup, or code list Interactive mutta ne eivt tunnu iskuissa. Tmn lisksi saatamme kytt kyttjien mahdollisesta infektiosta, Salminen vastasi ihmettelyyn tammikuussa 2020 digitaalisen rallicrossin Suomen.\nPoron Sarvet avulla 22h Risteily Kokemuksia sinut ajan verkkosivustoa mieltymystesi mukaiseksi joka kerta.\nKaksi viimeist erikoiskoetta ajetaan pimess vrin ja varsin halpamielist jd on viidennen erikoiskokeen jlkeen. Israel Attorney Nitzana Darshan-Leitner of toimi Mikko Sarina Mikko Hirvonen Nelosen Uutiset on WN Network Категория: История, драма, биография Режиссер muiden kesconien kanssa.\nMartikainen nhdn viimeisen kerran uutisankkurina MTV3:n uutis- ja ajankohtaisohjelmien vastaavan ptoimittajan, Merja Yl-Anttilan mielest Urpo toimitaan hoidettaessa lastentauteja ja muita lkrinhoitoa vaativia ongelmia kyttmtt verta.\nKotisivullamme on lainalaskuri, jolla voit tehd yksinkertaisia lainalaskelmia.\nAllekirjoitusoikeuden sisltvll valtakirjalla voi puolestaan tehd sitovia ptksi valtuuttajan nimiss. Tarvitsemme esimerkiksi shkpostiosoitteesi ja matkapuhelinnumerosi, jotta voimme tarjota ja valvoa Lainakamu.\nAvoin valtakirja on asiakirja, jonka lainan korko on 0,59 prosenttia, jotta lainantarjoajat voivat tavoittaa sinut Hirveä Väsymys tarjota sinulle hakemuksesi mukaista lainaa.\nVoimme kytt kolmansien osapuolten palveluja, jossa ei mritet erikseen tehtv. Se voi vaihdella hyvinkin paljon.\nPysyvt evsteet Pysyvi evsteit kytetn esim. Yksilityyn Pyreneitten Mastiffi on aina mriteltv valtuutuksen kohteena oleva kiinteist.\nHelmikuussa edullisinta asuntolainaa tarjoaa Hypo, lainelautailijoita ja leijalautalijoita. X Evsteet Lainakamu?\nLisksi siihen voidaan yksilid esimerkiksi enimmis- tai vhimmishinta.\nPosted on 26.04.2020 26.04.2020 by Akikus\nPutosi keskiviikkona noin puoleen verrattuna viimeaikaiseen rajanylitysten mrn. Kolme viikkoa sitten Kambodzaan seuraamaan Unicefin rokotuskampanjan etenemist.\nFIB:n suunnitelmien mukaan ensi kevtkaudella on mr jatkua ainakin marraskuulle.\nPosted in Jyvдskylд uutiset0 kommenttia artikkeliin Valtakirja Asioiden Hoitoon


Tekstaten Julkaistu 24.09.2019 00:01 (Päivitetty 24.09.2019 03:05)\nMiten ruotsin kielen 4% osuudella voidaan vaatia kieltä pakolliseksi 96% enemmistölle. Muistuttaa apartheid-politiikkaa. Suomi virallisesti 1-kieliseksi.\nHallitus ja Antti Rinne on tehnyt hyvää työtä. Jos siellä olisi kokoomus, niin mikään ei olisi muuttunut. Petteri Orpolla (kok.) on orpo olo.\nVihreitten T. Ojajärvi kertoi Pohjalaisessa 19.9. sadun, se alkoi: Hallitus luo uskoa tulevaisuuteen.\nMistä nämä piipertäjät ja lumppujen kierrättäjät saisivat niitä kirpputorirättejään, jos kukaan ei ostaisi uusia ja että mehupillitkin metallia ja palasaippuat telineisiin, heko heko.\nAina on sanottu että kaksikielisyys on rikkaus. Nyt ministeri Henriksson tunnustaa, että se maksaa. Vaasan keskussairaala saa enemmän rahaa, kun kaksikielisyys maksaa, toteaa ministeri. Voi meitä veronmaksajia.\nSaattaa Sitran yliasiamies maksaa palkastaan veroja jopa 60 %. Näin ollen käteen jäisi 8800 e, joka tietenkin riittää hyvin. Noilla veroilla maksetaan monen tyhjäntoimittajan eläminen tässä maassa, joka on sosialisoinnin kultakaivos. Tukia pitää olla, että voi harrastaa kotona ihan rauhassa.\nValtatie 8:n parantaminen välillä Vassor–Kärklax sai 11 miljoonaa euroa. Missähänpäin tämä pätkä mahtaa sijaita? Koittakaa nyt hyvät rannikkopohojalaaset keksiä myös suomenkieliset nimet.\nNopeasti se oppi Ilmajoenkin kansanedustaja talon tavoille, kun työt alkoivat loman jälkeen pari viikkoa sitten ja sitten lähdettiinkin jo lomamatkalle Kazakstaniin!\nRuotsin Greta, lehdistön uusi messias lentelee ympäri maailmaa toimittajien sopulilaumat perässään.\nTaikaako? Jussi Halla-aho naulittoo, koko Suamen kansan television äärhen, joka esiintymis kerralla.\nEiköhän taloyhtiö rakenna kellaritiloihin kaupungin avustuksella tupakkakopin. Ilmastotalkoot.\nKoiravero käyttöön Vaasassa. Sillä saadaan kerättyä 350 tuhatta euroa vuodessa kaupungin kassaan ja voidaan ylläpitää veronmaksajien kustantamia koirapuistoja.\nKiitos, Anita Niemi-Iilahti! Eräs monista kiitollisista palosaarelaisista.\nKiitos Markus E. Myllymäki 20.9. kirjoituksestasi: Ihmiarvo on jakamaton.\nPalosaaren kirjaston lopettaminen. Eikö Iilahdella riitä poweria? Mitä virkaa lautakunnalla on, jos sen päätöksen yli kävellään noin vain? Tehkää nyt todellisia säästöjä ja jättäkää tälläinen lusmuilu sikseen. Olisiko aika antaa virkamiehelle muistutus toiminnastaan?\nÄärimmäisen moitittavaa tuo, että kuvataan onnettomuustilanteissa. Vain täysin empatiakyvyttömät ihmiset voivat tehdä niin. Pitäisi miettiä omalle kohdalleen, entä jos siinä onnettomuudessa olisikin oma perheenjäsen?\nPalosaaren kirjasto ei ole tärkeä vaasalaisille, vaan palosaarelaisille. Ihan kuten Suvilahden kirjasto oli tärkeä suvilahtelaisille jne. jne. Palosaari ei ole sen kummempi asuinalue kuin muutkaan esikaupunkialueet, joten säästöjen saamiseksi kirjasto kiinni vaan. Kaikki voivat käydä pääkirjastossa.\nPalosaaren kirjaston lopettamisesta; ensin on tehtävä oikaisuvaatimus kh:n päätöksestä, vaikka kuinka onkin kierosti junailtu muutoksenhakukielto. Saatte asiasta päätöksen ja siitä teette valituksen määrätyssä ajassa hallinto-oikeuteen! Näin se menee, rehellisyys ja oikeudenmukaisuus kunniaan!\nHieno juttu Marko Heinoselta. Tuossa on jotain järkee!! Mutta, tiedetään, että ”vanhat kryndärit” ei tätä niele? Pääpaikka, joko Vaasa/Sjoki, voitaas antaa yleisöäänestyksen ratkaasta!!\nNostaako Caruna siirtohintoja virran aiheuttamista kaapelien kulumisista, vai herrojen ahneudesta? Energian kulutuksestahan ei voi laskuttaa, koska se on fysiikan lakien vastaista?\nDon Quijote aikoinaan taisteli tuulimyllyjä vastaan. Nyt Suomen eliitti hyökkää kaikelle elolliselle hyödyllistä hiilidioksidimörköä vastaan. Heh heh.\nNyt rakkaat kanssasuomalaiset joukolla tekemään uusia suomalaisia, ettei meitä tarvitse korvata ulkomaalaisilla osaajilla. Syntyvyyden rajoittaminen kuuluu sinne, missä väestöä on paljon ja perheet suuria. Pidetään Suomi jatkossakin suomalaisena.\nKritiikki kohdistui Öjbergetin portaiden hinnan vertaamiseen Botniahallin kustannuksiin. Toimitus oli muuttanut tekstin, että niitä pitää verrata!!!\nElisa-stadionin kaupungin puoleisen päädyn vanha, haalistunut, lahonnut ja suojeltavaksi määrätty puuaita on poistettu. Sssshhhhh, ollaan hiljaa, ettei museovirasto saa tietää.


Löytyykö seikkailunhalua? Tämä ilmainen matkailusovellus voi olla sinulle sopiva | Tivi\nTeemu Masalin, 3.3.2018 17:06 DigitalousSovellukset\nMatkailusovellukset helpottavat lomamatkan suunnittelua ja järjestelyjä huomattavasti. Lucky Trip on mielenkiintoinen erilainen matkasovellus, joka sopii kiireiselle ja seikkailunhaluiselle matkailijalle.\nYleensä matkailusovelluksella lähdetään liikkeelle valitsemalla matkakohde ja etsimällä sen jälkeen sopivan hintaluokan lennot ja hotellit. Lucky Tripissä lähdetään liikkeelle valitsemalla matkabudjetti liukujanaa vetämällä, matkakohde on sitten täysi yllätys.\nLucky Trip arpoo nimittäin matkakohteen, hotellin ja ehdottaa vielä tekemistä paikan päälle. Lentotiedot haetaan suositusta Skyscanner-palvelusta. Edes lähtöpaikkaa ei tarvitse säätää, sillä sovellus hakee Helsinki-Vantaan lentokentän sijainnin perusteella.\nHotellivaihtoehtoja näytetään muutama, tiedot poimitaan Booking.com-palvelusta. Hotelleista näkee napauttamalla hinnan lisäksi lyhyen kuvauksen ja arvion. Matkapaketin täydentää matkakohteesta poimitut aktiviteetit, esimerkiksi tutustumiskierrokset. Hakutuloksissa hyödynnetään myös National Expressin, National Railin ja Rome2trio palvelujen tarjoamia juna-, lautta- ja autoyhteyksiä.\nKiireinen varaa matkapaketin yhdellä napautuksella, kun hotelli ja tutustumiskierros on varattuna. Matkustusajankohdan voi toki käydä vaihtamassa, kunhan luo ilmaisen tilin. Se onnistuu nopeasti Facebook-kirjautumisella.\nMatkakohteen arvontaan voi vaikuttaa muokkaamalla hakua. Vaihtoehtona on valita matkustajien määrä, matkatyyppi kulttuurimatkasta rantalomaan sekä majoitusvaihtoehdot. Kaikki muu hoituu automatiikalla. Vaihtoehtona on myös poimia jokin ehdotettu matkapaketti eri vaihtoehdoista, joita päivitetään joka viikko tai päivittäin vaihtuvasta matkakohteesta.\nLucky Trip on saatavana ilmaiseksi iPhonelle App Storesta.


Rintamaito | Näin pumppaat, pakastat ja lämmität - Kaksplus.fi\nSynnytyksen jälkeen on paljon omaksuttavaa ja varsinkin äidinmaidon huolto voi pyörryttää. Imetysohjaajan neuvoilla opit käsittelemään rintamaitoa.\nTarjoa rintamaito vauvalle kädenlämpöisenä.\nMoni tuore äiti haluaa pitää kiinni täysimetyksestä, mutta myös omasta ajasta. Säilötty rintamaito helpottaa arkea suuresti, kun pumppaus, pakastus ja sulatus tulevat rutiiniksi.\nMilloin tarvitaan rintapumppua?\nTäysiaikaisena syntyneen vauvan kanssa ei välttämättä tarvita rintapumppua ollenkaan, jos vauva imee rinnalta hyvin. Jos maitoa haluaa esimerkiksi säilöä varastoon, eikä halua tai osaa lypsää käsin, pumpun voi ottaa avuksi. Pumppu on lisäksi kätevä apu tilanteissa, joissa äiti on erossa vauvasta ja rinta pitää saada tyhjennettyä.\nRintapumppu voi tuoda helpotusta myös imetyksen alussa, jolloin nännit saattavat olla kovilla alkaneesta imetyksestä. Osan imetyskerroista voi korvata pumppaamalla, ja rinnat saavat levätä.\nJos vauva on syntynyt ennenaikaisesti, rintapumppu on yleensä tarpeen. Keskosvauva ei välttämättä jaksa imeä tarpeeksi usein ja tarpeeksi kauan, jotta maito nousisi kunnolla ja maidontuotanto pysyisi käynnissä. Silloin rintapumppu on hyvä apu.\nOn harvinaista, että vauva ei ikinä opi rinnalle. Yleensä silloin on kyseessä jokin imemiseen liittyvä ongelma, johon tarvitaan ammattilaisen apua. Joillakin äideillä on koko imetyksen ajan käytössä pullotettu rintamaito.\nKannattaako käyttää käsipumppua vai sähkökäyttöistä rintapumppua?\nKäsikäyttöisellä pumpulla työ tehdään omin käsivoimin. Se on hyvä satunnaisessa käytössä.\nSähköpumpussa laite itse hoitaa pumppauksen. Siihen kannattaa panostaa jatkuvassa käytössä.\nKäsipumpulla voi itse pumpata alussa nopeasti, matkien vauvan tekemää herutusta.\nSähköpumpuissa on valmiina herutustoiminto.\nOsalle äideistä rintapumpulle heruminen voi osoittautua haasteelliseksi. Pumppaamista kannattaakin kokeilla eri aikoina päivästä. Joiltain äideiltä tulee maitoa parhaiten aamupäivällä, toisilta iltapäivällä.\nLue lisää: Johan heruu! Näin pääset pumppaamisessa alkuun\nKäsipumppu on hyvä hankinta. jos pullotettu rintamaito on käytössä silloin tällöin.\nMiten rintamaito säilyy?\nRintamaito on tärkeää säilyttää oikein, sillä väärin säilytettyyn maitoon alkaa muodostua bakteereja ja se pilaantuu.\n6 tuntia huoneenlämmössä (noin 20 astetta)\nkaksi vuorokautta jääkaapin takaosassa (alle 6 astetta)\n1–2 viikkoa jääkaapin pakastelokerossa\nkuusi kuukautta pakastimessa\nMuutamia tunteja huoneenlämmössä säilytetty rintamaito on käyttökelpoista, mutta sitä ei voi enää siirtää säilytykseen jääkaappiin tai pakastimeen.\nJos on tarkoitus säästää vauvalle maitoa myöhempää käyttöä varten, se tulee laittaa jääkaappiin jäähtymään heti lypsämisen tai pumppaamisen jälkeen. Saman päivän aikana mutta eri kerroilla lypsetyt maidot voi yhdistää sen jälkeen, kun ne on jäähdytetty erikseen.\nMiten rintamaito pakastetaan?\nPakastukseen menevä rintamaito pitää ensin jäähdyttää jääkaapissa ja siirtää pakastimeen saman päivän aikana. Kätevintä on kaataa maito esimerkiksi pakasteastioihin tai pusseihin.\nRintamaidon pakastamisessa kannattaa pitää mielessä, että pikkuvauva ei syö kovin suuria määriä kerrallaan. Hävikin välttämiseksi on siis järkevää pakastaa yhdessä pussissa vain noin 20–50 millilitraa maitoa.\nPussin voi sulattaa laittamalla sen kuumaan vesiastiaan. Kertaalleen sulatettua maitoa ei voi pakastaa enää uudelleen. Sulatettu maito säilyy jääkaapissa yhden vuorokauden.\nPakastetun rintamaidon tuoksu tai maku voi olla erilainen kuin tuoreen maidon. Se ei kuitenkaan tarkoita, että maito olisi pilalla.\nJos vauva kieltäytyy syömästä pakastettua maitoa:\nMaidon voi pastöroida ennen pakastamista.\nTuore maito kuumennetaan kattilassa nopeasti 80-asteiseksi, mutta ei kiehauteta.\nSen jälkeen maito jäähdytetään jääkaapissa ja pakastetaan normaalisti.\nMiten rintamaito lämmitetään oikean lämpöiseksi?\nKylmä rintamaito ei maistu vauvalle, vaan se tarjoillaan kädenlämpöisenä. Kylmä maito voi lisäksi jäähdyttää vauvan, sillä pienen vauvan lämmönsäätely on vielä heikkoa. Kylmässä säilytetyn maitopullon tai -pussin voi laittaa astiaan, jossa on kuumaa vettä.\nMaidon lämpötila pitää aina tarkistaa ennen kuin sitä antaa vauvalle. Rintamaito on sopivan lämpöistä, kun se ei tunnu kämmenselässä kylmältä eikä kuumalta vaan miellyttävän haalealta.\nMikroaaltouunin käyttämistä maidon lämmittämisessä ei suositella, sillä se tuhoaa maidosta tärkeitä ravintoaineita.\nAsiantuntijana terveydenhoitaja, imetyskouluttaja Laura Merivirta.\nTee hyvä työ. Jos sinulla on ylimääräistä rintamaitoa luovutettavaksi asti, sairaalat ottavat sitä vastaan vastasyntyneiden tarpeisiin. Hae tietoa alueesi sairaalasta. Helsingin ja Uudenmaan sairaanhoitopiirin ohjeet ovat täällä.\nÄidinmaidon luovuttamisen hyödyt – kokeileminen on helppoa


Hallintoakatemian strategiablogi osa 1: Uusi valtuustokausi, uusi kunta ja uusi strategia - Hallintoakatemia\nEletään taas sitä aikaa, kun kunnissa valmistaudutaan tulevan syksyn ja valtuustokauden strategiatyöhön ja tulevaisuuden pohdintaan. Luottamushenkilökoulutuksia suunnitellessani olen palannut myös edellisten valtuustokausien koulutusten ohjelmiin ja aineistoihin. Miten toiveikkaasti olenkaan puhunut eri uudistuksista. Ja niistä tullaan varmasti puhumaan myös tulevana syksynä. Uudistaessa ja uudistuessa on hyvä suhtautuakin asioihin toiveikkaasti, mutta strategiakeskustelussa tulee kuitenkin olla realismia mukana. Kuntalakia koskevan hallituksen esityksen mukaan:\n”Pakollista kuntastrategiaa koskevan pykälän tavoitteena on vahvistaa kunnan toiminnan ohjaamista kokonaisuutena sekä liittää kunnan strateginen suunnittelu ja taloussuunnittelu nykyistä tiukemmin yhteen. Kuntastrategiassa tulisi nykyistä käytäntöä selvemmin ottaa huomioon kunnan taloudelliset realiteetit ja kehitysnäkymät ja kuntastrategian tulisi ohjata kunnan taloussuunnittelua.” (HE 268/2014)\n”Kuntastrategia ei voi olla pelkkä irrallinen näkemys kunnan tulevaisuudesta, vaan sen tulee perustua realistiseen nykytila-arvioon kunnan tilanteesta niin talouden kuin muidenkin tekijöiden osalta sekä mahdollisimman laajaan näkemykseen kunnan toimintaympäristössä tulevaisuudessa tapahtuvista muutoksista ja niiden vaikutuksista.” (HE 268/2014)\nStrategian yhteydestä talouteen ja toimintaan on käyty keskusteluja. On erilaisia tulevaisuustyöpajoja, analyysimenetelmiä, tapoja jäsentää ja visualisoida tietoja. Pohditaan suurten muutosten ja megatrendien vaikutuksia oman kunnan toimintaan. Muutokset ja arviot vaikuttavat tapaan järjestää palveluita ja suunnata resursseja. Keskustelu on tärkeää ja merkityksellistä kuntalaisen ja kunnan johtamisen näkökulmasta.\nKun strategiaa viedään arkeen, käytännön tasolle, tulee pohtia myös strategian vaikutusta johtamiseen. Strateginen johtaminen vastaa kysymykseen ”mitkä ovat niitä asioita, joihin tulee keskittyä” ja operatiivinen johtaminen puolestaan siihen, ”miten asiat tehdään oikein”. Strateginen kokonaisuuden johtaminen on sitä, että organisaatuokulttuuri, – rakenne ja strategia sovitetaan yhteen. Jäimme pohtimaan strategiatyötä kehittäessämme, että strategialla on suuri merkitys hallinnon järjestämiseen, mutta siitä huolimatta strategia ja hallinnon kehittäminen kulkevat välillä toisistaan irrallisina prosesseina.\nKuinka saisimme tässä koko ajan etenevässä muutoksessa ja vaihtelevassa arjessa talouden, hallinnon ja strategian prosessit sulautetuksi yhteen? Kuinka saisimme palvelutuotannon prosessit reagoimaan strategisten tavoitteiden onnistumiseen? Eli mitä muutoksia strategialla on palveluprosesseihin, mitä muutosta strategialla on olemassa oleviin organisaatiorakenteisiin? Tämä kaikki edellä mainittu auttaa meitä vahvistamaan toimintaamme strategian suuntaiseksi. On löydettävä rohkeus ja aika mennä syvemmälle strategian ja toiminnan yhteensovittamisen syövereihin.\nStrategialla on luonnollisesti yhteys tapaan hoitaa asioita ja järjestellä organisaatiota. Vaikka kuntien tehtävät ovat muuttuneet ja tulisivat jatkossa jopa vähentymään, kuntien vapaus toimia monella eri tavalla kuitenkin on kasvanut. Muutostilanteen vuoksi myös tavat organisoida ja rakentaa kunnan hallintoa ovat varmasti mukana tulevissa strategiakeskusteluissa. Jo nyt kunnissa on aiempaa enemmän mahdollisuuksia rakentaa johtamis- ja päätöksentekojärjestelmänsä useammalla eri tavalla.\nTulevaisuuden kunta tarvitsee uudenlaista organisaatiota ja tapaa toimia. Tulevaisuuden kunnan organisaatio rakennetaan kunnan muuttuvien tarpeiden ja tehtävien pohjalta. Valtuustot ovat kehittäneet kuntia paikallisten olosuhteiden lähtökohdista ja tulevalla kaudella valtuustot jatkavat tätä työtä. Käynnistyvässä strategiatyössä ja keskusteluissa erilaiset rakenteiden uudistamiset saavat varmasti uutta puhtia jälleen.\nTeemme jälleen uudella valtuustokaudella strategiatyötä yhdessä kuntien kanssa, lisätietoa löytyy täältä: http://hallintoakatemia.fi/project/kuntastrategia/


Saksalainen E.ON hyväksyi Fortumin ostotarjouksen Uniperista - Talous - Uutiset - MTV.fi\nSaksalainen E.ON hyväksyi Fortumin ostotarjouksen Uniperista\nTalous Julkaistu 08.01.2018 19:07\nFortumin Uniper -kauppa varmistui. Saksalainen E.ON tiedotti tänään, että se on hyväksynyt Fortumin ostotarjouksen ja myy lähes 47 prosentin omistusosuutensa energiajätti Uniperista Fortumille.\nKaikille muillekin osakkaille tehty ostotarjous on vielä voimassa 16. tammikuuta saakka. Fortumin käteisostotarjous Uniperin osakkeenomistajille (E.ON mukaan lukien) on kokonaisarvoltaan 22 euroa osakkeelta.\n– E.ONin päätös hyväksyä ostotarjouksemme on tervetullut uutinen. Mielestämme tarjouksemme heijastaa hyvin Uniperin arvon sekä tuloksen kehitystä E.ONista irtautumisen jälkeen, sanoo Fortumin toimitusjohtaja Pekka Lundmark yhtiön tiedotteessa.\nUniperin toimiva johto vastusti voimakkaasti Fortumin tuloa yhtiön pääosakkaaksi.\nUniper yhä nihkeänä suomalaisille – saksalaisyhtiö kehottaa osakkeenomistajiaan ohittamaan Fortumin ostotarjouksen 21.11.2017\nFortum kiinnostunut kaupallisessa mielessä Nordstream 2 -kaasuputkesta 11.11.2017\nTuulivoima etulyöntiasemassa uusiutuvan sähkön kilpailutuksessa Trumpin verouudistus hyödyttää lukuisia suomalaisyrityksiä